Baru Sahaja Berusia 17 Tahun, Lelaki Ini Muncul ‘Jutawan Segera’ Selepas Menangi Cabutan BSN SSP

Bagai menerima durian runtuh apabila seorang remaja yang baru sahaja berusia 17 tahun dipilih sebagai pemenang Cabutan Istimewa BSN SSP Bulan April 2021 sekaligus berjaya membawa pulang sijil bernilai RM1 juta.

Menurut perkongsian Ketua Eksekutif BSN, Jay Khairil, remaja yang berasal dari Teluk Kumbar, Pulau Pinang ini dikatakan mulai menyimpan dalam BSN SSP menerusi bantuan ibu bapanya yang memulakan simpanan itu sebagai saluran untuk beliau menyimpan wang.

Menerusi pengumuman yang dibuat sekaligus menjadi perhatian di media sosial, remaja ini nampaknya sudah mulai ‘dicari’ netizen yang didakwa sebagai ahli keluarga.

Meskipun sebagai jenaka, para netizen yang mengaku sebagai abang dan sebagainya antara yang membuatkan para netizen lain terhibur. Tidak kurang juga yang ‘mencuba nasib’ untuk dijodohkan bersama jutawan muda ini.

Dimaklumkan pada tahun ini BSN sedia menawarkan hadiah bernilai lebih RM30 juta untuk lebih 19,000 pemenang dengan majlis cabutan yang diadakan mematuhi SOP ketat serta disiarkan secara langsung menerusi platform media sosial rasmi Facebook BSN Malaysia.

Sebelum ini seorang jutawan muda turut menerima nasib yang sama selepas media melaporkan beliau dipilih sebagai pemenang RM1 juta sijil SSP BSN.

Tuah Menang RM1 Juta, Jutawan Muda Jadi Buruan ‘Keluarga’ Di Facebook

Klip ‘Jatuh Bot’ Jadi Parodi Mat Salleh, Wartawan TV3 Kongsi Kisah Abang Aziz Kepada Netizen


Baru Sahaja Berusia 9 Tahun, Budak Lelaki Ini Digelar Pengedar Dadah Termuda Di United Kingdom

Tidak semua kanak-kanak dapat melalui zaman keriangan di usia muda mereka. Tambahan pula, pada musim pandemik COVID-19 ini telah memaksa segelintir kanak-kanak bekerja bagi membantu keluarga mereka.

Untuk tujuan itu, mereka anggup melakukan apa sahaja demi wang termasuk mengedar dadah. Baru-baru ini, seorang kanak-kanak lelaki berusia 9 tahun ditahan polis semasa mahu mengedar dadah jenis kokain kelas A di United Kingdom.

Kanak-kanak terbabit yang masih bersekolah rendah di Cambridgeshire itu telah mencatatkan rekod gelaran pengedar dadah termuda di United Kingdom. Walaupun ditahan, namun pihak berkuasa tempatan tidak mendakwa kanak-kanak tersebut kerana kes ini masih kes jenayah bawah umur seperti tertakluk di bawah peraturan jenayah bawah umur UK dan Wales.

Susulan daripada kes ini yang mulai tular, para pakar berpendapat bahawa kanak-kanak ini sepertinya dipergunakan oleh ibu bapanya atau adik-beradiknya yang lain untuk mengedar dadah.

Dalam pada itu, salah seorang bekas pesalah kes juvana, Junior Smart berkata, kemungkinan ada golongan dewasa yang tidak mahu mengambil risiko lalu mempergunakan kanak-kanak ini untuk mengedar dadah demi kepentingan diri mereka sendiri.

“Sejak pandemik COVID-19 melanda, kita boleh lihat ramai yang terkesan dan kehilangan pekerjaan. Situasi ini telah memaksa ibu bapa menyuruh anak-anak mereka bekerja untuk mendapatkan wang.

“Untuk tujuan itu, kanak-kanak ini dipergunakan dan mengedar dadah merupakan jalan penyelesaian yang pantas untuk mengatasi masalah kewangan keluarga,” katanya memetik laporan Metro.

Untuk rekod, portal The Mirror telah melakukan kaji selidik sejak lima tahun lalu dan mendapati, hampir 16,000 kes jenayah bawah umur melibatkan suspek berusia sembilan tahun telah pun dilaporkan kepada pihak polis tempatan.

Baca lagi kisah menarik mengenai kanak-kanak di Mexico yang dipaksa berhenti sekolah dan sertai militia untuk mempertahankan kampung mereka daripada kartel dadah.

Kanak-Kanak Mexico Dipaksa Berhenti Sekolah, Sertai Militia Pertahan Kampung Daripada Kartel Dadah

Kanak-Kanak Kecil Hanya Dibayar RM35 Sebulan Untuk Kerja Berat Di Bangladesh

Kanak-Kanak 12 Tahun Curi Kad Kredit Ibu Dan Mengembara Sendiri Ke Bali


Baru Sahaja Berusia Sebulan, Bayi Ini Muncul Pesakit Termuda Pulih Daripada COVID-19

Siapa sangka bayi yang baru sahaja lahir juga tidak terlepas daripada menjadi mangsa wabak COVID-19. Kes ini turut berlaku di Thailand melibatkan bayi yang dinamakan sebagai Pha Kin yang disahkan positif COVID-19.

Berita yang menimbulkan kerisauan buat orang ramai ini nyata memberi sedikit kelegaan apabila bayi yang berusia satu bulan ini kini dilaporkan pulih daripada COVID-19.

Kejayaan bayi ini hasil usaha keras pihak hospital Samut Prakan, Thailand sekaligus membuatkan bayi ini sebagai antara manusia termuda pulih daripada wabak COVID-19.

Mengulas mengenai strategi bagaimana bayi ini dirawat, pihak hospital dilaporkan memberi rawatan ubatan-ubatan selama 10 hari berturut-turut. Menurut pihak hospital, wabak yang menjangkiti bayi ini menunjukkan simptom yang kurang serius berbanding pihak dewasa.

Dalam pada itu, merawat bayi ini nyata memberi cabaran buat pihak hospital memandangkan ubatan yang digunakan sedikit berbeza dari segi dos berbanding pihak dewasa. Setakat ini Thailand sudah merekodkan lebih 2,854 kes serta 50 kematian disebabkan wabak COVID-19.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Situasi sedikit berbeza dengan pesakit di Wuhan dimana pesakit dapati warna kulit muka beliau berubah selepas pulih daripada COVID-19.

Doktor Di Wuhan Dapati Warna Kulit Muka Berubah Selepas Pulih Daripada COVID-19

Tidak Ubah Seperti Di ‘War Zone’, Dr Say Kongsi Pengalaman Bertugas Di Zon Merah COVID-19


Baru Sahaja Buat ‘Comeback’, Instagram Pelawak Jocelyn Chia Sekali Lagi Tidak Dapat Diakses

Kecoh baru-baru ini apabila pelawak dari Singapura Jocelyn Chia membuat ‘lawak’ melibatkan negara Malaysia serta turut menyentuh isu MH370 yang melukakan pelbagai pihak.

Lawak yang dianggap tidak sensitif itu telah mendapat tentangan hebat oleh orang ramai khususnya rakyat Malaysia yang berang dengan kata-katanya.

Hal ini membuat Jocelyn Chia diserang hebat oleh para netizen menerusi platform media sosial yang dimiliki beliau termasuk Comedy Central yang merupakan tempat beliau membuat stand-up comedy.

Walau bagaimanapun, Jocelyn Chia baru-baru ini dilihat kembali di Instagram memaklumkan Instagram beliau bukannya ditutup atau tidak lagi aktif ekoran menerima kecaman sebaliknya pihak Instagram mendakwa akaun beliau mirip selebriti.

Dalam pada itu, tempoh aktif beliau di Instagram hanyalah bertahan buat beberapa jam sahaja. Berdasarkan semakan terbaru, akaun Instagram beliau sekali lagi tidak dapat diaktif. Berikut merupakan antara respon netizen sejurus selepas mendapati Jocelyn Chia aktif di Instagram.

Meskipun membuat jenaka mengenai Malaysia mendakwa negara Malaysia tidak mempunyai jaringan internet, terdapat netizen yang turut mendapati Jocelyn Chia turut pernah ‘cari makan’ di Malaysia pada tahun 2018.

Berdasarkan semakan baharu, Instagram Jocelyn Chia tidak lagi aktif. Malah, terdapat netizen yang turut menyerang beberapa platform media sosial atau tempat yang bakal beliau membuat stand-up comedy sebagai tanda menolak tindakan yang dilakukan beliau terhadap Malaysia.


Baru Sahaja Dibaiki, Tindakan Seorang Remaja ‘Matikan’ Eskalator LRT Cetus Pertikaian Netizen

Bagi pengguna jambatan yang menghubungkan kawasan Wangsa Walk dengan LRT Sri Rampai, sudah pasti anda menarik nafas lega kerana eskalator pada jambatan itu dapat beroperasi semula setelah sekian lama ianya gagal berfungsi.

Namun, baru-baru ini Facebook Dewan Bandaraya Kuala Lumpur telah memuat naik rakaman sekumpulan remaja nakal menekan butang kecemasan pada eskalator itu untuk menghentikan operasinya.

“Min tak pasti apa niat sebenar remaja ni tetapi apa yang beliau lakukan ni dikategorikan sebagai perbuatan vandalisme.

“Butang kecemasan hanya digunakan pada saat-saat genting dan salah guna butang tersebut boleh menyebabkan kerosakan pada eskalator dan akhirnya menimbulkan kesulitan kepada pengguna lain,” tulis pengendali Facebook Dewan Bandaraya Kuala Lumpur.

Perkongsian video itu telah mengundang kemarahan netizen selepas melihat tindakan remaja terbabit kerana ia menyusahkan pengguna jambatan tersebut dan juruteknik untuk menghidupkan semula eskalator tersebut.

Dalam pada itu, ada juga warganet memberikan pendapat yang berbeza dengan menyatakan eskalator tersebut kelihatan seperti ‘tersangkut-sangkut’, jadi remaja terbabit membuat keputusan untuk menutup eskalator itu daripada mengganggu keselesaan pengguna.

Ada juga netizen yang berprasangka baik dengan menyatakan oleh sebab tiada pengguna, jadi remaja itu menekan butang kecemasan untuk menghentikan operasi daripada ia membazirkan elektrik sahaja.

Mereka juga mencadangkan agar pihak LRT dapat mengantikannya dengan eskalator dilengkapi sensor yang hanya beroperasi apabila ada orang mahu menggunakannya seperti yang digunakan di beberapa pasaraya terkemuka.

Semoga eskalator Sri Rampai itu tidak menghadapi sebarang masalah selepas insiden itu berlaku baru-baru ini. Difahamkan eskalator itu baru sahaja beroperasi lima hari lalu, selepas lima tahun tidak dapat berfungsi.

Pada bulan Mac lalu, eskalator pada jambatan yang menghubungkan LRT Ampang Park dengan bangunan The Intermark telah terbakar dipercayai berpunca daripada lintas pintas. Baca lebih lanjut melalui pautan di bawah.

Eskalator Stesen LRT Ampang Park Terbakar 90 Peratus, Dipercayai Berpunca Daripada Litar Pintas

‘Sampai Bila Kena Beratur?’ – Pengguna Kecewa Isu Kesesakan LRT Semakin Meruncing

‘Claim’ Tempat Duduk Dalam MRT Miliknya, Tindakan Warga Emas Maki Wanita Ini Bikin Netizen Bengang


Baru Sahaja Dibuka Di Australia, Pelanggan Sanggup Beratur 2 Jam Demi Ayam Goreng Marrybrown

Marrybrown, Restoran Perkhidmatan Pantas (QSR) Halal tempatan terbesar di Malaysia telah mencipta sejarah dengan pembukaan restoran pertamanya di Melbourne, Australia.

Restoran itu dibuka secara rasmi di Burwood One Shopping Centre, Melbourne pada Rabu lepas, 24 Mei 2023 dan ia QSR Halal tempatan pertama yang dibuka di Australia.

A post shared by tiff | melbourne food album 🍜 (@melbfoodalbum)

A post shared by Marrybrown Australia (@marrybrownaustralia)

Susulan pembukaannya, ramai pelanggan beratur untuk mencuba makanan enak seperti MB Crispy Chicken, Chicken ‘n’ Chips meal, Ultimate Chicken Burger, dan juga MB Nasi Lemak.

Menerusi laporan, ada pelanggan yang terpaksa beratur selama dua jam hanya untuk merasai makanan di Marrybrown dan ada juga rakyat Malaysia berada di sana tidak melepaskan peluang untuk membeli hidangan yang mengingatkan mereka akan negara tanah tumpahnya darah mereka.

Malah, Marrybrown akan terus bertekad untuk mengembangkan bisnesnya di setiap negeri di Australia dengan pembukaan 30 restoran pada masa akan datang.

Sehingga hari ini, Marrybrown telah melayani jutaan pelanggan dan mempunyai lebih dari 500 restoran di 16 negara dengan objektif untuk memberikan standard kualiti, servis, kebersihan dan nilai yang tertinggi untuk pengalaman makan yang terunggul.


Baru Sahaja Dibuka, Langkawi Terima 3,200 Pelancong Sempena Hari Pertama Pembukaan

Lama dinantikan orang ramai, Pulau Langkawi akhirnya mulai menerima kemasukan pelancong pada 16 September 2021 sempena Projek Rintis Gelembung Pelancongan Langkawi.

Menerusi laporan yang dikeluarkan Sinar Harian, sebanyak 18 penerbangan dilaporkan tiba sepanjang hari membawa 2,200 penumpang manakala 1,000 pelancong lagi tiba menerusi feri dari Terminal Feri Kuala Perlis.

Menurut kenyataan Menteri Besar Kedah, Muhammad Sanusi Md Nor, beliau menjangkakan sekitar 30,000 pelancong bakal memasuki Pulau Langkawi sekitar dua minggu ini manakala sekitar 200,000 pelancong bakal memasuki pulau tersebut menjelang Disember kelak.

Setakat ini masih belum terdapat pelancong yang dikompaun gara-gara ingkar SOP sewaktu berada di pulau berkenaan menerusi laporan daripada Harian Metro.

Menerusi saranan pelancong yang ke pulau tersebut, mereka menasihatkan agar orang ramai tiba ke lapangan terbang atau jeti dengan lebih awal dalam memudahkan urusan untuk membuat ujian pengesanan COVID-19 sebelum memasuki pulau tersebut.

Ketahui juga mengenai Resorts World Langkawi yang menawarkan penginapan lima bintang dengan harga mampu milik.

Resorts World Langkawi Tawarkan Penginapan Lima Bintang Dengan Harga Mampu Milik

Dibenarkan Merentas Negeri, Pelancong ‘Sapu Licin’ Coklat Di Langkawi


Baru Sahaja Dibuka Tempahan, Apple Sudah Terima Lebih 2.3 Juta Unit Pesanan iPhone 12

Pada minggu ini Apple telah melancarkan telefon terbaru mereka menerusi siri iPhone 12. Pelancaran model ini telah menimbul kontroversi selepas Apple tidak menawarkan charger dan EarPods bersama iPhone yang dibeli.

Perkara ini secara tidak langsung membuatkan orang ramai membincangkan soal apakah untuk berbaloi untuk mendapatkan model terbaru Apple ini atau sebaliknya.

Dalam pada itu, reaksi pengguna di China sahaja sudah cukup untuk membuktikan siri iPhone sudah berjaya menarik perhatian ramai. Berdasarkan laporan daripada SCMP, sebanyak 2.3 juta tempahan telah dibuat menerusi laman web popular di China bagi mendapatkan siri iPhone 12 setakat 16 Oktober lalu.

Difahamkan iPhone 12 lebih banyak mendapatkan sambutan berbanding model Pro. Permintaan yang tinggi daripada pengguna di China ini secara tidak langsung membuktikan ketiadaan palam pengecas atau EarPods bukan penghalang buat jenama ini menjual produk keluaran mereka.

Lebih hebat, jenama ini optimis untuk menawarkan sebanyak 80 juta unit siri iPhone 12 menjelang akhir tahun ini bagi memenuhi permintaan pengguna seluruh dunia.

Model terbaru ini menjadi kegilaan ramai menerusi penawaran rekaan baharu, sokongan internet 5G serta kualiti kamera yang turut dipertingkatkan. Setakat ini, masih belum diketahui bilakah Apple bakal menawarkan siri iPhone 12 secara rasmi.

Sebaik sahaja Apple melancarkan siri iPhone 12, jemaa ini terus menerima kecaman dan troll daripada jenama pesaing.

Gara-Gara Tidak Lagi Sertakan ‘Charger’ Bersama iPhone, Apple Diperli Samsung Dan Xiaomi

Apple iPhone 12 Disahkan Tidak Lagi Menawarkan ‘Charger’ Dan EarPods

4 Model Siri iPhone 12 Dilancarkan Apple Bermula Daripada RM3,399


14 Tahun Pengalaman, Bagaimana EZ Qurban Bantu Mudahkan Ibadah Korban Anda Tahun Ini

Pejam celik tidak sampai dua minggu lagi kita akan menyambut Hari Raya Aidiladha pada 20 Julai 2021. Bagi mereka yang berkemampuan pasti tidak mahu terlepas peluang untuk buat ibadah korban setiap tahun.

Dalam Islam, ibadah korban merupakan sunnah muakkad, iaitu sunat yang sangat dituntut dalam islam tetapi tidak diwajibkan. Ibadah korban merupakan salah satu cara umat Islam berkongsi rezeki dengan saudara seagama dan pada masa yang sama mendapat pahala dan keberkatan daripada Allah Subhanahu Wa Ta’ala.

Umum tahu ibadah korban hanya boleh dilakukan pada 10,11,12, dan 13 Zulhijjah. Ketika kita yang masih dalam tempoh Perintah Kawalan Pergerakan (PKP) ibadah korban menerusi EZ Qurban adalah cara terbaik untuk tahun ini. Semuanya diuruskan dengan tertib oleh pihak EZ Qurban untuk anda.

Sejak beroperasi pada tahun 2007, EZ Qurban telah mengendalikan ribuan ekor haiwan korban di dalam dan luar negara. Ketika ini, selain dalam negara EZ Qurban turut melaksanakan ibadah korban di 35 negara luar yang lain antaranya Kenya, Chad, Uganda, Tanzania, Burundi, Palestin, India, Bangladesh, Kemboja, Indonesia dan 25 negara yang lain.

Pihak EZ Qurban menjamin bahawa korban yang anda laksanakan akan diagihkan sebaiknya. Pelaksanaan dan agihan diutamakan kepada saudara Islam yang amat memerlukan seperti di kem-kem pelarian (untuk korban luar negara) dan Kawasan pedalaman.

EZ Qurban juga melantik AWARIS Berhad selaku Pemegang amanah yang tertakluk di bawah Akta Pemegang Amanah 1949 yang akan mengawasi semua transaksi kewangan EZ Qurban termasuk urusniaga dengan pembekal di seluruh dunia.

Pihak EZ Qurban turut menyediakan sijil Pengesahan Pelaksanaan ibadah korban buat setiap peserta sebagai bukti ibadah korban telah dilaksanakan tahun ini.

EZ Qurban juga turut menerima pengiktirafan berikut berkat servis baik tanpa henti mereka selama ini:

1,  THE BRANDLAUREATE WORLD HALAL BEST BRANDS bagi kategori ‘Korban and aqiqah Services’ bagi tahun 2021
2. ISO 9001:2015 (SISTEM PENGURUSAN KUALITI) Penyediaan Pengurusan Jenama EZ Qurban dan Pengurusan Aqiqah & Qurban
3.ANUGERAH KECEMERLANGAN ISLAM 2020 Anjuran MAJLIS DAKWAH NEGARA: Jabir Ibn Hayyan ‘People’s Choice Awards’

Salah satu kelebihan melaksanakan ibadah korban dengan EZ Qurban ialah anda mempunyai pilihan untuk laksanakan ibadah korban di dalam atau luar negara dan mengikut kemampuan anda.

Namun penyertaan korban dalam negara telah pun ditutup pada 12 Julai 2021 yang lalu. Buat anda yang tidak sempat tidak perlu risau kerana penyertaan ibadah korban luar negara masih dibuka sehingga 21 Julai 2021 pada bayaran RM320 untuk satu bahagian.

Harga Korban di luar negara: RM320/bahagian

Klik sini untuk pendaftaran melaksanakan ibadah korban tahun ini atau anda boleh hubungi talian hotline, 03-61861911.

Mahu maklumat lebih lanjut mengenai servis yang EZ Qurban sediakan? Anda boleh klik di sini. Semoga ibadah korban kita dipermudahkan untuk tahun ini. Jazāk Allāhu Khayran.

Ini pula penjelasan untuk perbebatan korban dalam negara atau luar negara, yang mana satu patut anda pilih? Baca pada pautan di bawah.

Ibadah Korban Di Dalam Atau Luar Negara, Yang Mana Patut Anda Pilih?


Baru Sahaja Dibuka Tempahan, ‘Reseller’ Sudah Mula Jual PS5 Dengan Harga Sehingga RM150,489

Baru sahaja diumumkan pada 11 November lalu dan dibuka tempahan hari seterusnya, konsol generasi terbaru daripada Sony ini nampaknya sudah habis ditempah hampir seluruh dunia.

Malah di Malaysia sahaja, PlayStation 5 (PS5) ini habis ditempah dalam tempoh seminit sahaja. Situasi yang sama turut berlaku di beberapa negara lain sekaligus membuatkan hadirnya penjual pihak ketiga atau reseller yang sedia menawarkannya dengna harga yang jauh lebih tinggi buat mereka yang berminat.

Bermula dengan penjualan dua kali ganda, siapa sangka konsol ini telah dijual dengan harga sehinga $25,000 (~RM102,887.50) di laman Ebay. Lebih mengejutkan, terdapat reseller yang sanggup menawarkannya dengan harga sehingga AU$50,100 (RM150,489).

Sehubungan dengan penjualan semula Sony PS5 dengan harga tidak masuk akal, pihak Sony turut mengumumkan untuk para peminat bersabar kerana lebih banyak konsol bakal dihasilkan dan ditawarkan mengikut harga yang ditetapkan.

Di Malaysia, Sony mengumumkan PlayStation 5 bakal ditawarkan pada harga RM1,869.

PlayStation 5 Bakal Dilancarkan Di Malaysia Pada 11 Disember Dengan Harga RM1,869

Baru Seminit Dibuka Pra-Tempahan, PlayStation 5 ‘Sold Out’ Di Laman Sony Malaysia


Baru Sahaja Dibuka Untuk Pelancong Luar, Phuket Kembali Catat Angka Kes Tertinggi COVID-19

Dibuka seawal 1 Julai lalu, Phuket, Thailand muncul sebagai antara tempat pelancongan terawal dibuka buat pelancong negara luar di Asia Tenggara. Pembukaan Phuket Sandbox yang disangka mampu merancakkan kembali ekonomi buat pelancong telah memberi impak negatif buat Phuket selepas menerima peningkatan kes COVID-19.

Lebih serius, Phuket dilaporkan telah menerima jumlah kes COVID-19 lebih tinggi daripada jangkaan kerajaan Thailand apabila dilaporkan 125 individu disahkan positif di Phuket sepanjang minggu berakhir 25 Julai lalu.

Sehubungan dengan itu, Phuket telah memilih untuk menutup sekolah, pasar raya serta himpunan orang ramai bagi mengelakkan penularan wabak merbahaya ini.

Difahamkan antara punca utama berlaku penularan wabak COVID-19 ini adalah daripada kontak rapat rakyat tempatan di mana majoriti daripadanya masih lagi belum mendapatkan suntikan vaksin. Situasi yang berlaku turut membuatkan Phuket mencatat angka kes tertinggi sejak April lalu.

Sebelum ini Thailand turut memaklumkan pelancong yang sudah menerima dua dos suntikan vaksin tidak lagi perlu kuarantin. Pihak mereka dilaporkan telah menerima ribuan pelancong dari Israel, UAE, Qatar, dan Singapore sejak mulai dibuka pada bulan ini

Sebagai rekod, Thailand telah mencatatkan 543,361 kes positif dan 4,397 kematian sepanjang pandemik. Seramai 14,150 individu telah disahkan positif menerusi laporan terbaru kes harian di Thailand.

Isu yang berlaku kepada Phuket ini seolah memberi jawapan kepada kawasan pelancongan lain untuk mengambil masa yang lebih panjang dan lebih bersedia sebelum mula penerima pelancong.

Sebelum ini, pihak Thailand telah melaporkan Malaysia tidak tersenarai dalam negara yang dibenarkan memasuki Thailand menerusi program Phuket Sandbox.

Lancar ‘Phuket Sandbox’, Malaysia Tidak Tersenarai Dalam 66 Buah Negara Dibenar Masuk Thailand

Sejuk Dan Kabus Tebal, Keadaan Di Cameron Highlands Buat Netizen Tidak Sabar Untuk Berkunjung


Baru Sahaja Digunakan, Pengguna iPhone 14 Pro Max Lapor Alami Masalah Skrin Dengan Garisan Berkelip

Sebelum ini, pengguna iPhone 14 Pro Max tempatan sendiri berkongsi masalah white dot pada skrin peranti itu, Kini sudah timbul pula masalah skrin dengan garisan berkelip yang dilaporkan berlaku pada sesetengah pengguna iPhone 14 Pro Max di luar sana.

Menerusi satu hantaran di Reddit, beberapa pengguna iPhone 14 Pro Max melaporkan bahawa terdapat satu atau lebih garisan berwarna hijau dan kuning pada skrin. Garisan itu mungkin berkelip pada skrin sebelum hilang beberapa saat kemudian.

Pengguna yang sama juga menyatakan pihak Apple memaklumkan kepada mereka bahawa isu itu bukan disebabkan oleh perkakasan. Sebaliknya, glitch atau masalah yang menjejaskan iPhone 14 Pro dan Pro Max itu adalah berkaitan dengan perisian iOS.

Menurut pengguna di Reddit dan forum Apple Support, isu berkenaan mula dikesan setelah kemas kini iOS 16.2 dilakukan walaupun sebahagian daripadanya telah melaporkan masalah skrin ini berlaku pada versi iOS sebelumnya.

Setakat ini, masih belum diketahui sama ada masalah skrin tersebut hanya melibatkan model iPhone 14 Pro dengan panel skrin yang dibekalkan oleh pengeluar atau pun sebaliknya. Buat masa ini, Apple dilaporkan dalam usaha untuk menyediakan tampalan perisian bagi mengatasi isu tersebut.


Baru Sahaja Dilancarkan, Apple AirPods Pro Sudah Dijadikan Bahan ‘Meme’

Sudah menjadi lumrah buat syarikat Apple dimana produk keluaran mereka seringkali dikaitkan dengan harga yang mahal serta menjadi bahan meme.

Pada kali ini, Apple AirPods Pro yang baru sahaja dilancarkan nampaknya turut menerima nasib yang sama oleh para netizen. Apa yang membuatkan para netizen terhibur pada model ini sudah pasti rekaannya yang mengingatkan orang ramai kepada beberapa karakter atau produk lain yang berkaitan.

Melalui model pada kali ini, Apple telah menawarkan fungsi noise cancelling yang membuatkan bunyi luar tidak didengari oleh pengguna saat memakainya. Selain itu, beberapa fungsi lain turut ditambah bagi model terbaru ini. Berikut dikongsikan kepada anda meme yang dikongsikan netizen sejurus selepas Apple melancarkan AirPods Pro.

The new AirPods Pro design is going to be great for killing zombies. pic.twitter.com/A9qhoGcEn3

— 𝚂𝚝𝚎𝚙𝚑𝚎𝚗 𝙵𝚘𝚛𝚍 (@StephenSeanFord) October 28, 2019

Mario been rocking the Airpods Pro since '02 pic.twitter.com/CDuVfHAd9q

— 🎃Spookdromeda🎃 (@Nerdromeda) October 28, 2019

the new airpods pro look like the water gun from mario sunshine pic.twitter.com/laAAxypXZ8

— lin memeuel 🤠🐇 (@linmemeuel) October 28, 2019

Nah imma wait for the AirPods Pro Max X pic.twitter.com/fQ2WY9BJ4G

The AirPods Pro summed up in four pictures pic.twitter.com/U6fK4AvhV5

They remind me something…#AirPodsPro pic.twitter.com/I2P99kDTIJ

Apple AirPods Pro sedia ditawarkan dengan harga RM1,099. Buat anda yang berminat untuk mengetahui lebih lanjut mengenai model ini anda boleh klik pautan di bawah untuk maklumat lanjut.

Apple Lancarkan AirPods Pro Dengan Harga RM1,099

Apple AirPods Generasi Terbaru Sudah Mula Ditawarkan Dengan Harga RM629


Baru Sahaja Dilancarkan, Apple iPhone 11 Pro Sudah Menjadi Bahan ‘Meme’

Baru-baru ini Apple telah melancarkan beberapa produk terbaru. Pelancaran tiga model terbaru iPhone iaitu iPhone 11, iPhone 11 Pro dan iPhone 11 Pro Max antara yang dinantikan ramai sebelum dibuka untuk jualan.

Disebalik perubahan yang ditampilkan, model terbaru iPhone ini nampaknya tidak dapat lari daripada ‘kebiasaan’ produk Apple yang lain apabila kamera iPhone 11 Pro telah dijadikan bahan troll dan meme yang berjaya membuatkan para netizen tertawa.

Kami kongsikan kepada anda beberapa ‘meme’ yang dihasilkan orang ramai bagi model iPhone 11 Pro yang mengulas dan membandingkan spesifikasi, harga dan rekaan kamera model ini.

Lmaooooo who made this ? 😭 #AppleEvent pic.twitter.com/U8hftsXH1g

— #FreeBritney (@forbritbrit__) September 10, 2019

this is what u look like if u take a picture with iphone 11 pro max#AppleEvent pic.twitter.com/W7BsA4n1gM

— K I M (@GalihoGalilei) September 10, 2019

iPhone 21 is better than iPhone 11#AppleEvent pic.twitter.com/QwSJr4KmWZ

— ABDUS is my name🌟 (@reputationabdus) September 10, 2019

New iPhone will have spiner function  #AppleEvent pic.twitter.com/n3G8IOC5Oh

— ناصر الحربي (@nsoory1020) September 10, 2019

the new Iphone 11 pro: pic.twitter.com/2JR5zBlTTG

,,,,,,why does the iphone 11 pro’s camera look like a shocked face emoji #AppleEvent pic.twitter.com/41d4YRvB06

— 𝒎𝒆𝒉𝒓 // 𝑓𝑢𝑑𝑔𝑒 // 𝐬𝐭𝐫𝐞𝐚𝐦 𝐊𝐌𝐌 (@hazelnutziallxx) September 11, 2019

New iPhone 11 Pro pic.twitter.com/TVtc8ZHGaw

— Dom Caligan (@domcaligan) September 11, 2019

Those new camera’s trigger my trypophobia and it’s no joke 🤢 #AppleEvent pic.twitter.com/qaaGfHR03j

— 샬럿 ✨ (@Seokjiminah) September 10, 2019

#appleEvent The main upgrade with the iPhone 11 Pro is the camera. pic.twitter.com/OkZVBJBitb

When you're a Apple wannabe but can't afford the new iPhone 11 Pro Max 😅😅#AppleEvent pic.twitter.com/bKRp4SIM9w

— ℝT Պachine (@WhySooSerious) September 11, 2019

Terhibur bukan? Kami kongsikan kepada beberapa lagi artikel berkaitan jenaka yang dihasilkan oleh jenama-jenama telefon pintar yang lain. Klik pautan dibawah untuk membacanya.

Huawei ‘Troll’ Apple Semasa Pelancaran iPhone XS Di Singapura

Samsung Padam Iklan Sendiri Yang Memerli Apple Membuang ‘Headphone Jack’

Lihat Cara Kreatif Skyscanner ‘Mempromosikan’ Apple iPhone XS


Baru Sahaja Dilancarkan, Pengguna Dedah Masalah Yang Dihadapi iPhone 14 Pro Setakat Ini

Walaupun Apple sering dikaitkan dengan penawaran produk atau perisian yang sempurna. Produk Apple juga tidak lari dengan masalah yang mungkin timbul di luar jangkaan termasuklah pada siri iPhone 14 baharu bersama kemas kini iOS 16.

Menerusi ciapan MKBHD, beliau menanyakan soalan bagaimana pengalaman penggunaan siri iPhone 14 dan juga kemas kini iOS 16 setakat ini oleh para pengguna. Agak mengejutkan ramai juga yang mengalami masalah atau bug menerusi produk dan kemas kini yang ditawarkan oleh Apple baru-baru ini.

Also here’s a video for proof pic.twitter.com/9HEI1RwMiJ

Antara masalah unik yang dihadapi oleh sesetengah pengguna iPhone 14 Pro adalah ciri Dynamic Island dilihat telah bertukar tempat dari notch ke bahagian sisi kanan atas secara tiba-tiba. Masalah ini kekal berlarutan walaupun sudah restart beberapa kali dan hanya beransur pulih secara automatik selepas itu.

Ada yang lebih kritikal apabila paparan skrin utama menghadapi isu freeze yang membuatkan sebarang navigasi tidak boleh dibuat. Solusi terakhir hanyalah dengan menghidupkan semula peranti tersebut tetapi dilihat sangat tidak praktikal dalam kegunaan seharian.

I am not an iPhone user, but there's many bugs! pic.twitter.com/4cVDLk0OLh

— Yeezy WRLD (@Yeezywrld999) October 3, 2022

Masalah lain yang dihadapi menerusi iOS 16 pula  adalah sebahagian model terdahulu menghadapi masalah tidak responsif sewaktu menavigasi. Selain itu, sebahagian pengguna juga menghadapi masalah perisian yang mana iPhone 14 Pro itu kelihatan tidak terkawal sehingga tidak boleh dinavigasi sama sekali.

Dalam masa yang sama, ramai turut meluahkan tentang bateri yang menurun secara mendadak sehingga mengganggu aktiviti seharian mereka. Secara keseluruhannya, masalah yang dihadapi lebih cenderung kepada isu perisian iOS 16 sahaja.

Masalah perisian ini boleh diselesaikan dengan kemas kini terbaharu oleh Apple. Bagaimanapun, kehadiran isu-isu ini sedikit sebanyak memberi kesan terhadap produktiviti pengguna iPhone di luar sana.


Baru Sahaja Dilancarkan, Permainan Alchemy Stars Sudah Berjaya Mengumpul Dua Juta Muat Turun

Baru sahaja dilancarkan sekitar dua minggu lalu, permainan telefon pintar iaitu Alchemy Stars yang semakin meningkat naik sudah berjaya meraih lima juta pendaftaran dan dua juta muat turun. Mana tidaknya, permainan dengan genre strategi role playing games (RPG) berjaya membawa keunikan yang tersendiri dalam menambat hati para gamer.

Menerusi pengumuman terbaru daripada pihak pembangun, game ini sedia menawarkan Bahasa Indonesia dan Bahasa Thailand dalam memudahkan dan meningkatkan jumlah pemain.

Menerusi permainan ini, para pemain turut berpeluang memadankan jubin dengan warna yang sama untuk mengaktifkan serangan watak mereka. Kehebatan menghubung jubin yang lebih sepadan sekaligus menunjukkan kemahiran pemain dalam mengawal seluruh medan perang.

Terdapat beberapa watak yang boleh dipilih pengguna yang hadir dengan keistimewaan berbeza terdiri daripada Detonator, Sniper, Converter dan Support. Kombinasi hasil kreatif pemain dalam membina komposisi pasukan akan menentukan kehebatan sesebuah kumpulan.

Sebagai contoh, Detonator membolehkan pemain mengeluarkan serangan dalam skala yang besar manakala Sniper pula hadir dengan keistimewaan untuk membuat serangan dalam jarak yang jauh. Converter merupakan unit yang mampu mengubah warna jubin dan Support pula bertindak sebagai individu yang mampu menyembuhkan ahli pasukan yang lain.

Dalam usaha menghasilkan sebuah pasukan yang hebat, pasukan tersebut haruslah memfokuskan kepada pasukan warna tunggal kerana pasukan dengan warna tunggal mampu menawarkan damage yang tinggi di mana kesemua ahli pasukan akan menyerang secara serentak.

Selain itu, pasukan dengan dwi-warna antara yang boleh dicuba di mana serangan yang ditawarkan hadir dengan elemen berbeza. Walau bagaimanapun, gabungan pelbagai elemen dalam sebuah pasukan tidak disyorkan kerana tidak mampu menawarkan serangan besar-besaran secara serentak.

Pelbagai lagi strategi hebat yang mampu anda terokai menerusi permainan Alchemy Stars yang dilengkapi dengan 80 watak berbeza daripada enam jenis puak. Buat anda yang berminat untuk mencuba game terbaru ini, anda boleh dapatkannya dengan muat turun di Apple App Store dan Google Play Store bermula sejak 19 Jun lalu.

Ketahui lebih lanjut mengenai permainan Alchemy Stars yang baru sahaja dilancarkan ini dengan klik pautan di bawah.

Permainan Mudah Alih Strategi RPG Alchemy Stars Sedia Ditawarkan Di Android dan iOS

5 Cara Kreatif Golongan Profesional Boleh Manfaat Untuk Tingkatkan Produktiviti


Baru Sahaja Dilantik, Joe Biden Arahkan ‘Airstrike’ Pertama Menyerang Syria

Sejak dari awal presiden Joe Biden dilantik menggantikan Donald Trump, dapat dilihat majoriti orang ramai nyata berpuas hati dengan keputusan pilihan raya yang berlangsung di Amerika Syarikat. Penggantian tampok kepimpinan yang sebelum ini dikuasai Donald Trump dilihat sebagai keputusan yang bijak dan adil.

Walau bagaimanapun, Joe Biden yang dianggap individu yang lebih diplomatik oleh sesetengah pihak pada hari ini telah mengumumkan pelancaran letupan airstrike ke Syria yang dituju kepada pasukan ketenteraan Iran.

Menurut pengumuman yang dibuat Joe Biden di Pentagon, pelancaran airstrike yang dibuat adalah bagi membalas dendam seorang kontraktor dan beberapa individu berwarganera Amerika Syarikat yang dikatakan dicederakan oleh pihak Iraq pada 15 Februari lalu.

Tambahnya lagi, tujuan serangan dibuat bukanlah untuk meluaskan kuasa jajahan Amerika Syarikat di Syria sebaliknya sekadar langkah bertahan dalam mengharungi serangan dari tentera Iraq.

Pelancaran airstrike yang dibuat sekaligus menjadikan arahan ketenteraan pertama di bawah Joe Biden dalam melancarkan serangan kepada pihak luar.

Menurut jurucakap Pentagon, serangan airstrike yang dibuat telah berjaya beberapa fasiliti yang terletak di sempadan Syria yang dikuasai oleh ketenteraan Iran. Pihak Amerika Syarikat juga turut mendakwa serangan yang dibuat Iraq tempoh hari turut didalangi oleh Kataib Hezbollah.

Tular pada minggu lalu apabila grup Riak Apa Hari Ini di Facebook menjadi serbuan terbaru netizen selepas menampil beberapa perkongsian netizen yang menunjukkan harta sambil bergelak ketawa.

Raih 70K Ahli Dalam Masa Singkat, Grup Riak Apa Hari Ini Menjadi Serbuan Terbaru Netizen

Berang Dengan Penunggang Motosikal, Lelaki Ini Balas Dendam Dengan Tabur Pasir Atas Jalan Raya


Baru Sahaja Dilantik Sebagai CEO, Jalil Rasheed ‘Borong’ 70,000,000 Saham Berjaya Bernilai RM20.3 Juta

Baru sahaja dilantik sebagai CEO Kumpulan Berjaya Corporation (BCorp) pada minggu lalu, Jalil Rasheed selaku mantan CEO Permodalan Nasional Berhad (PNB) nampaknya tidak menunggu lama untuk membeli saham syarikat kendalian beliau dengan jumlah yang besar.

Berdasarkan laporan, Jalil Rasheed berjaya mendapatkan 70 juta saham BCorp dengan nilai mencecah RM20.3 juta. Pembelian pegangan saham sebanyak 1.3999% oleh Jalil Rasheed selaku CEO Kumpulan BCorp secara tidak langsung memberi keyakinan buat para pelabur untuk melabur dalam saham syarikat ini.

Sebagai rekod, perlantikan Jalil Rasheed pada minggu lalu telah menarik perhatian ramai selepas beliau berjaya muncul sebagai individu pertama yang bukan daripada keluarga Tan Sri Vincent Tan dilantik memegang jawatan CEO Kumpulan Berjaya Corporation.

Setakat pagi ini, saham Bcorp berjaya didagangkan pada harga RM0.32 seunit sekaligus membuatkan Bcorp mencapai harga saham tertinggi sejak 20 bulan terakhir.

Jalil Rasheed juga berjaya muncul sebagai individu pertama bukan keluarga yang dilantik sebagai CEO Kumpulan Berjaya. Ketahui lebih lanjut mengenai beliau dengan klik pautan di bawah.

Jalil Rasheed Muncul Individu Pertama Bukan Keluarga Dilantik Sebagai CEO Kumpulan Berjaya

Siapa Jalil Rasheed? Anak Muda Yang Hanya Sempat Menerajui PNB Selama 9 Bulan


Baru Sahaja Diperkenalkan, Rekaan Xbox Generasi Terbaru Sudah Dijadikan Bahan ‘Meme’

Jika sebelum ini konsol PlayStation antara yang banyak hadir dengan ura-ura, pencabar terdekat mereka iaitu Xbox berjaya mengejutkan ramai baru-baru ini dengan pengenalan konsol generasi terbaru mereka iaitu Xbox Series X.

Konsol yang diperkenalkan ini bakal dilancarkan secara rasmi menjelang 2020 dan bakal menjadi pencabar terdekat kepada Sony PlayStation 5.

Di sebalik keterujaan orang ramai terhadap model terbaru ini, rekaan yang dipamerkan telah membuatkan model ini dijadikan bahan meme setelah dikaitkan seakan sebuah peti ais dan pembersih udara. Ikuti lebih lanjut, meme yang dihasilkan oleh para netizen.

Xbox X #TheGameAwards pic.twitter.com/yVGizXyw3e

I already got a Xbox Series X early and it is already collecting dust. #XboxSeriesX pic.twitter.com/IDaLHVm65m

— Cassie Cage (@mariokart) December 13, 2019

the Xbox Series X memes are getting out of control 😂 pic.twitter.com/YbgNxXW7Zk

— Tom Warren (@tomwarren) December 13, 2019

Microsoft: just paint a pc black#xbox#xboxseriesx pic.twitter.com/t9lqZlHrB5

— Erbi_San (@Erbi_san) December 13, 2019

xbox one series x be like pic.twitter.com/eDfIXmv9Tz

XboxXbox 360Xbox OneXbox One SXbox One XXbox Series X pic.twitter.com/RkrbZ0H4E1

— Jono Pech (@JonoHimself) December 13, 2019

Walau bagaimanapun, Xbox Series X menjanjikan spesifikasi yang hebat buat para gamer dengan penyertaan processor AMD ZEN 2 yang dikatakan empat kali lebih berkuasa berbanding Xbox One X. Sokongan resolusi 8K, ray tracing dan paparan 120fps pastinya membuatkan pengalaman bermain game lebih mengasyikkan.

Buat anda yang berminat untuk mendapatkan Xbox Series X, pastikan anda mempunyai ruang yang besar dan tidak tertutup bagi menempatkan Xbox Series X yang hadir dengan saiz yang besar ini.

Kami kongsikan juga info terbaru mengenai pencabar mereka iaitu Sony PlayStation 5. Khabarnya, masing-masing bakal dilancarkan pada tahun 2020.

Lihat Rekaan Sony PlayStation 5 ‘Devkit’ Yang Unik Beserta DualShock 5

Sony PlayStation 5 Sah Akan Dilancarkan Penghujung 2020


14 Tempat Makan Menarik Dan Halal Di Seremban, Negeri Sembilan Yang Perlu Anda Cuba

Nota Editor: Artikel ini asalnya diterbitkan di blog Kisah Tatie, sebuah blog tentang lifestyle oleh seorang blogger sepenuh masa, Izzati. Beliau banyak menulis tentang travel dalam dan luar negara.

Terdapat persoalan yang diajukan kat aku, “Kat mana tempat makan best di Seremban?”. Susah sebenarnya nak jawab ni. Kalau kita asyik makan benda sama, tekak pun alah bisa tegal biasa. Sebab bagi aku, kalau first time makan sesuatu makanan tu, barulah ada aura. Barulah dapat bezakan best atau tak.

Tapi kan… Tapi kannnn.. ada je tempat makan best kat Seremban ni. Kira kalau femesla juga. Manalah tahu ada di antara korang yang plan nak turun Seremban, bolehlah singgah makan kat sini. Haaa, tapi jangan lupa roger aku bila korang datang Seremban. Haha.

Kat mana tempat makan best di Seremban? Aku bagi 14 tempat makan yang boleh korang singgah dan melantak di Seremban… Selamat menjamu selera.

Kiranya ni paling wajib ko try kalau bila datang Seremban. Nasi Arab Damsyik ni famous. Kalau datang malam, sentiasa penuh. Bertemakan masakan arab yang berasal dari Damsyik, haa.. memang terangkatlah bila makan kat sini. Sedap sangat nasi arab kat sini. Restoran Nasi Arab Damsyik ni terletak di Jalan Paroi-Senawang. Kalau sesat, tanya je orang. Semua orang Seremban mesti tahu restoran ni.

Kalau dah ada darah dari Bukit Tinggi Sumatera, memang tak boleh dipisahkan dengan Satay Minang ni. Merata tempat yang aku pergi kat Malaysia ni, kat Seremban ni juga yang paling sedap. Tak percaya trylah. Pak Rajab ni memang asal dari sana dan dah berniaga lama. Kini Gerai Rajab ni terletak di Benteng (tengah bandar) Seremban dan dibuka dari petang sampai malam.

Ini pun salah satu tempat makan yang bertahan lama di Seremban. Mempunyai pengaruhnya sendiri, Haji Shariff Cendol semakin berkembang dan mempunyai beberapa cawangan di daerah Seremban. Actually kalau korang nak tahu, ada perbezaan di antara cendol Negeri Sembilan dan cendol di negeri lain. Itupun aku baru tahu bila join trip Tourism Negeri Sembilan. Hahaha. Cendol di Negeri Sembilan ni diorang menggunakan gula enau atau gula kabung.

Selain dari Haji Shariff Cendol, ada lagi gerai-gerai cendol yang famous di Seremban seperti Cendol Kampung Jiboi dan Cendol Leman Dawi Senawang.

Walaupun aku rasa harganya makin lama, makin tak diterima dek akal, tetapi Nasi Lemak di Gerai Senyum Senyum Selalu (berhadapan dengan Balai Polis Seremban) ni mempunyai kelebihannnya yang tersendiri. Sambal sotong, ayam, pedal dan lain-lain selalu menjadi pilihan pelanggan yang berkunjung kat sini. Aku salah seorang pelanggan setia dari dulu hingga kini.

Nasi Lemak Balai Polis (nama famous) ni pun antara yang dah lama wujud di Seremban dan masih bertahan sehingga ke hari ini. Pengaruh kuat wei. Mahal-mahal pun, sodap bak kata orang nogori.

5. Starfresh Agropark, Jalan Bukit Putus

Ingat tak review aku beberapa bulan lepas pasal Starfresh Agropark? Walaupun Jalan Bukit Putus-Kuala Pilah ni semakin sunyi sejak adanya highway baru, tetapi bagi pelanggan setia Starfresh Agropark itu bukan penghalang untuk datang ke sini.

Tambahan pula, suasana di sini berbeza dengan tempat lain dan selain dari makan, macam-macam benda boleh buat kat Starfresh Agropark ni. Haa, nak tahu apa .. kenalah baca entry aku yang lepas.

Boleh katakan semua yang aku suggest ni kebanyakannya dah established lama termasuklah Restoran Mee Kari Railway Seremban ni. Kenapa nama dia mee kari railway? Suatu ketika dahulu lokasinya adalah berdekatan dengan Stesen Keretapi Seremban.

Sebuah gerai kecil kemudian berpindah ke Seremban 2. Mee Kari Railway Seremban ni tak kedekut ayam. Itulah yang menjadi tumpuan para pelanggan setianya saban hari.

Teringin nak makan lempeng di waktu malam tapi malas nak masak? Tak payah susah-susah. Jom ke Warung Lempeng Limet Senawang. Kat sini macam-macam ada. Ada cekodok, lempeng dan lain-lain lagi. Haa, kalau gatal tekak craving for lempeng malam-malam tu bolehlah ke sini.

Masakan panas, masakan panas. Tengahari kalau perut berkeroncong kelaparan, bolehlah singgah di Restoran Wadi Ar-Raudhah di Rahang. Restoran ni jadi tumpuan bila waktu tengahari sebab lauk pauk yang disajikan semuanya fresh dan pelbagai jenis lauk sampai rambang mata nak pilih.

Cuma, harganya aku rasa agak mahal sedikit berbanding kedai lain. Well, mahal-mahal pun tetap menjadi pilihan warga Seremban. Tak percaya?? Datanglah sini waktu tengahari. FULL babe!!

Sesekali kalau nak makan lain dari yang lain, datanglah Restoran Nelayan di Jalan Rahang. Bertentangan dengan Restoran Wadi Ar-Raudhah. Owner restoran ini adalah saudara aku. Memang dah lama restoran ni bertapak kat sini dan sering menjadi tumpuan penggemar-penggemar makanan eksotik. Kalau korang nak try daging landak, daging rusa dan lain-lain, bolehlah singgah sini.

10. Gerai Popia Kuala Kangsar Stadium Paroi

The best popia in Seremban of courssssssseeeee, Popia Paroi. Kalau time Ramadan, beratur panjang orang nak beli popia ni sebab sedap sangat. Kuah dia, perghhhh.. Kecur airliur! Lokasinya di luar Stadium Paroi. Tak payah susah-susah, rasanya penduduk Seremban tau lokasi Gerai Popia Kuala Kangsar ni. Tanya je diorang kalau sesat. Hehehe.

Actually, selama aku duduk di Seremban, baru tahun ni aku tahu kewujudan Satay Tulang. Sumpah tak pernah dengar sebelum ni. Entah bagaimana rasanya, entah bagaimana bentuknya.. Tapi disebabkan tercabar tengok rakan-rakan blogger lain dah sampai sini, maka aku pun menjejakkan kaki ke Satay Tulang Jelebu yang terletak di Dataran Senawang ni.

SATAY TULANG??? DIPERBUAT DARI TULANG KE?? Dok eh, nama je tulang bukan tulang pun. Tapi ia dibuat dari lebihan ayam yang terletak di celah-celah tulang. Satay Tulang ni famous di daerah Jelebu dan ianya adalah perniagaan turun temurun lebih 60 tahun.

Mungkin korang boleh pertimbangkan juga untuk makan tengahari di Restoran Hard Wood Cafe Seremban 2. I repeat Hard Wood Cafe. Bukan Hard Rock Cafe. Kuikui. Restoran ni menyajikan lauk pauk kampung yang sedap. Suasananya pun lain dari yang lain. Berdekatan dengan Aeon Seremban 2, bolehlah pergi nanti.

Restoran City Park Oriental Seremban 2 ini adalah restoran favourite aku ni. Boleh katakan sebulan sekali harus makan sini. Restoran Chinese Muslim di Seremban 2 ni sentiasa padat dengan pelanggan lebih-lebih lagi public holiday. Semuanya laparkan makan sedap. Harganya pun boleh tahan. Antara yang aku suka kat sini mestilah butter prawn dia.

Dari Kuala Lumpur, ia berpindah ke Seremban pada tahun 1995. Burger Ijan ni sentiasa menjadi pilihan warga Seremban yang mahukan hidangan burger yang sedap. Aku sentiasa mempunyai masalah kalau makan burger jalanan ni. Kurang sayurlah, kurang soslah, burger mentahlah. Nasiblah burger Ijan ni sempurna dari segi rupa dan rasa.

Burger Ijan ni tak kedekut sos dan tak kedekut sayur. Maka tak hairanlah perniagaannya berkembang dari sebuah gerai di tepi jalan kemudian beralih di sebuah tapak (bersebelahan dengan Restoran Syed Maju Taman Paroi Jaya). Pelanggan-pelanggannya bukanlah dari Seremban je, ada yang sanggup datang dari Melaka dan Kuala Lumpur semata-mata nak makan burger Ijan ni. Wow!!

Dah tahu kan kat mana nak makan kat Seremban ni? Tak payah pening-pening lagi. Sekiranya korang ada cadangan atau nak menambah restoran-restoran pilihan korang, nyatakan kat komen bawah.

Majoriti restoran/gerai yang aku suggest ni kebanyakannya dah bertapak lama di Seremban dan mempunyai pengaruhnya tersendiri. Bak kata orang, nak tengok restoran tu berjaya atau tak, tengok usianya. Hehe.


Baru Sahaja Ditawarkan, iPhone 12 Dilaporkan Alami Masalah Bateri Cepat Habis

Baru sahaja dilancarkan pada Oktober lalu dan mulai ditawarkan sekitar November, pastinya orang mengharap sesuatu yang serba baharu dan lengkap menerusi menerusi barisan siri terbaharu Apple iPhone 12.

Apple juga turut memperkenalkan processor Apple A14 Bionic yang menjanjikan penggunaan bateri yang efisien pada siri model terbaharu. Walau bagaimanapun, lain jadinya apabila terdapat pengguna yang baru sahaja menggunakan iPhone 12 dan iPhone 12 Pro mengalami masalah bateri cepat habis.

Berdasarkan perkongsian pengguna, bateri dilihat menurun sebanyak 4% setiap jam dan menurun sehingga 20-40% semalaman meskipun tidak aktifkan WiFi, data atau 5G. Difahamkan masalah yang berlaku ini adalah disebabkan kemas kini iOS selepas terdapat pengguna yang membuat semakan di pusat khidmat pelanggan Apple.

Dalam pada itu, difahamkan masalah ini cuma berlaku kepada sejumlah kecil pengguna. Berdasarkan penggunaan kami menggunakan iPhone 12 Pro Max dan iPhone 12 Mini, kedua-dua model ini tidak mengalami sebarang masalah melibatkan bateri ketika ini.

Minggu ini turut menyaksikan Apple disaman RM48.72 juta di Itali berikutan dakwaan iPhone waterproof.

Apple Disaman RM48.72 Juta Di Itali Berikutan Dakwaan iPhone ‘Waterproof’

Apple iOS 15 Mungkin Tidak Lagi Menyokong iPhone SE Dan 6s


Baru Sahaja Diumumkan Kerajaan, Trend ‘Koyak Road Tax’ Sudah Mulai Kelihatan Di TikTok

Pada pagi ini, Menteri Pengangkutan Malaysia, YB Anthony Loke Siew Fook telah mengumumkan cukai jalan atau road tax tidak lagi diwajibkan dipamerkan pada cermin kenderaan persendirian.

Difahamkan langkah tersebut dibuat sebagai sebahagian daripada usaha kementerian pengangkutan untuk mendigitalkan perkhidmatan Jabatan Pengangkutan Jalan (JPJ), khususnya bagi lesen kenderaan bermotor dan lesen memandu.

Sebaik sahaja pengumuman dibuat, dapat dilihat di platform media sosial seperti Instagram dan TikTok di mana terdapat pengguna jalan raya yang tidak mengambil masa yang panjang untuk membuka pelekat road tax pada kenderaan masing.

Sebelum ini, pelekat road tax yang bermasalah sewaktu memasang dan menanggalkannya antara yang membuatkan orang ramai kurang berpuas hati. Malah, terdapat pengguna yang turut membanding negara-negara maju lain yang tidak lagi perlu memaparkan pelekat road tax pada kenderaan persendirian.

Bye bye ugly roadtax, hello clean windshield 🥰

♬ original sound – Aimannrizall – Aimannrizall

Road Tax dah tak payah tampal… Tapi TAX tetap kena bayar hokeh… #jpj #roadtax #roadtaxjpj #roadtaxjpjterkini #cukaijalan #fyp #fypdongggggggg

roadtax digital #CapCut #masukberanda #fyp #jpj

Diharapkan inisiatif yang dapat dibuat pihak kerajaan ini sekaligus dapat memudahkan pengguna serta pegawai bertugas dalam menyemak cukai jalan pengguna.

Menteri Pengangkutan menggalakkan orang ramai mendaftar akaun JPJ di https://public.jpj.gov.my/ atau aplikasi MyJPJ (iOS / Android / Huawei App Gallery) untuk mengakses lesen kenderaan motor digital dan lesen memandu mereka.


Baru Sahaja Diumumkan, Netizen Harap Drama Skuad JPJ Papar ‘Realiti Sebenar’ Aktiviti Anggota

Jabatan Pengangkutan Jalan Malaysia (JPJ) telah mengumumkan sebuah drama ‘Skuad JPJ’ yang memaparkan realiti tugas dan cabaran yang dihadapi anggota JPJ.

Untuk pengetahuan anda, drama bersiri Skuad JPJ ini akan ditayangkan tidak lama lagi dan pihak JPJ berharap dengan hadirnya drama ini maka dapat menerapkan nilai-nilai murni kepada rakyat dalam mendaulatkan undang-undang dan peraturan jalan raya.

Perkongsian tersebut mendapat perhatian netizen dan pelbagai reaksi penghasilan drama tersebut dalam kalangan netizen. Rata-rata netizen berharap drama bersiri Skuad JPJ ini akan memaparkan isu-isu berkisahkan kisah benar yang berlaku seperti keadaan di kaunter JPJ, isu rasuah dalam kalangan anggota seperti dilaporkan dalam berita dan banyak lagi.

Bukan itu sahaja, jika drama ini hanya menunjukkan perihal yang biasa dan tiada kelainan dengan persembahkan realiti sebenar maka ia hanyalah satu kerugian. Mana tidaknya, isu yang hangat diperkatakan tidak ditonjolkan dalam drama tersebut.

ooo cite baru. harap² ada episod yg tunjuk JPJ ambik rasuah. Gerak Khas tak tunjuk. Harap ada kelainan skit. Baru real. pic.twitter.com/xYwWOmhhge

— Cikgu Jaga Roadblock (@OrangGajiDokter) April 12, 2021

Harap ada scene ukur nombor plate https://t.co/Oa4tCSurE4 pic.twitter.com/6YHcfr7pq4

— Shahrun Nizam (@itsblurrossa) April 12, 2021

Pastinya para netizen ternanti-nantikan drama Skuad JPJ ini ditayangkan di kaca TV. Apakah isu dan babak yang anda harap muncul dalam drama bersiri 13 episod ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Sanggup Ikuti Trend Sehingga Abaikan Keselamatan Anak, Video TikTok Wanita Ini Raih Perhatian Netizen

Tertidur Semasa Majlis Graduasi, Gelagat Timbalan Menteri Kerja Raya Ini Curi Perhatian Dunia


Baru Sahaja Dua Bulan Jual Biskut, Shuhada Umum Tutup Bisnes

Umum mengetahui bahawa isteri kepada Hafidz Roshdi iaitu Nurul Shuhada telah tampil menjual biskut yang ditawarkan di bawah jenama Satu Tak Cukup Shelup Shelup.

Baru dua bulan menjalankan perniagaan, Shuhada dalam satu perkongsian di Instagram miliknya mengumumkan bahawa tidak akan meneruskan perniagaannya itu.

A post shared by shu as it SHU ! (@shushukriii)

Menurutnya, sepanjang dia menjalankan perniagaan tersebut, dia berdepan pelbagai ujian dan memutuskan untuk mencari produk yang lebih sesuai dengan orang ramai.

“Saya nak terus tutup order dan fokus untuk penyelidikan produk saya seterusnya.” tulis Shuhada

Sebelum ini, produk Shelup Shelup yang dijual Shuhada mendapat kritikan ramai apabila ia dijual dengan harga yang agak mahal dan tidak ramai mampu untuk membeli sebagai tanda sokongan.


Baru Sahaja Elon Musk Ambil Alih, Twitter Berjaya Rekodkan Jumlah Pengguna Tertinggi

Elon Musk berjaya menjandi sebutan ramai pada akhir bulan lalu apabila mengumumkan secara rasmi telah membeli platform Twitter dengan nilai $44 bilion (~RM208 bilion).

Tindakan drastik yang dilakukan beliau sebaik sahaja mengambil alih platform tersebut dengan memecat CEO dan CFO Twitter serta mengumumkan beberapa polisi baharu antara yang membuatkan orang ramai memberi harapan yang tinggi kepada platform Twitter di bawah pemilikan beliau.

Terbaharu, menerusi laporan daripada The Verge, ‘pemasaran’ serta langkah kontroversi Elon Musk membuahkan hasil apabila Twitter merekodkan jumlah pengguna tertinggi seawal minggu pertama di bawah kendalian Elon Musk.

Berdasarkan laporan, peningkatan pengguna pada platform ini meningkat lebih 20%. Selain itu, pasaran platform Twitter di Amerika Syarikat juga dilaporkan meningkat dengan pantas.

Setakat ini, masih terlalu awal untuk memberi gambaran adakah pengambil alihan bakal memberi impak positif kepada platform Twitter atau sebaliknya.

Minggu ini turut menyaksikan Elon Musk sekali lagi membuat ‘u-turn’ dengan memanggil semula pekerja Twitter yang dipecat untuk bekerja dalam usaha untuk meneruskan operasi.


Baru Sahaja Empat Bulan, Elon Musk Sudah ‘Lupa’ Nama Anak X Æ A-12

Sekiranya anda sering mengikuti perkembangan Elon Musk, pastinya anda cukup tahu individu ini sememangnya tidak pernah lekang dengan berita inovasi, kontroversi serta perlakuannya yang aneh.

Pada Mei lalu, Elon Musk bersama teman wanitanya, Grimes telah selamat menimang cahaya mata. Apa yang membuatkan kelahiran anak Elon Musk ini lebih sensasi sudah pasti namanya iaitu X Æ A-12.

Pengumuman nama anaknya yang ‘canggih’ ini secara tidak langsung membuatkan para netizen seluruh dunia berbincang mengenai cara sebutan serta maksud di sebaliknya sehinggakan Elon Musk menjelasnya menerusi temu bual bersama Joe Rogan.

Empat bulan berlalu, Elon Musk menerusi sebuah temu bual terbaru seakan sudah lupa dengan nama anaknya iaitu X Æ A-12 apabila ditanya oleh pihak wartawan.

“Oh, you mean my kid. That sounds like a password” jawab Elon Musk sewaktu diajukan soalan. Respon epik daripada Elon Musk ini secara tidak langsung menunjukkan nama anak beliau bukan sahaja terasa asing buat orang lain, malah beliau sendiri.

Perkara ini sudah pastinya tidak berlaku buat pasangan yang baru sahaja menimang cahaya mata, namun tidak bagi Elon Musk.

Untuk pengetahuan, Elon Musk sebelum ini telah dikurniakan lima orang cahaya mata menerusi perkahwinan bersama bekas isterinya sebelum menimang X Æ A-12 melalui hubungan beliau bersama Grimes. Anda boleh tonton video di bawah untuk melihat reaksi Elon Musk.

Sebelum ini Elon Musk pernah memaklumkan beliau sedia menerima pekerja yang tidak mempunyai ijazah dengan kemampuan ‘luar biasa’.

Elon Musk Cari Pekerja Yang Tidak Mempunyai Ijazah, Tetapi Ada Kemampuan ‘Luar Biasa’

Elon Musk Cipta Kontroversi Lagi, Kali Ini Mahukan ‘Lockdown’ Di Amerika Syarikat Ditamatkan

Elon Musk Sambut Kelahiran Cahaya Mata, Pilih ‘X Æ A-12’ Sebagai Nama Anak


Baru Sahaja Kemalangan Melibatkan Lamborghini, Penyanyi Ini Masih Boleh ‘Joget’ Dalam Hujan

Jika berlaku sesuatu kemalangan, perkara utama yang selalu mangsa kemalangan akan buat ialah keluar dari kereta dan merakam keadaan kereta yang berlaku untuk memudahkan urusan laporan polis dan tuntutan insurans.

Tetapi berbeza pula dengan penyanyi lagu ‘Mo Mamba’, Sheck Wes apabila dia dirakam sedang menari dalam hujan di sebelah kereta supercar Lamborghini Huracan Performante yang mengalami kemalangan di Los Angeles.

Kereta supercar menggunakan enjin V8 yang bernilai RM1.7 juta ini mengalami beberapa kerosakan pada bahagian bumper dan tayar hadapan. Kelihatan juga  kesan cat tertanggal dan kerosakan tayar pada bahagian belakang kereta.

Beberapa saksi yang berada di tempat kejadian agak terkejut apabila melihat rapper berusia 22 tahun itu dan rakan-rakannya masih boleh merakam video dia sedang gembira menari sementara menunggu lori tunda datang ke tempat kejadian.

A post shared by SHECK SHAKUR☄🏌🏾♂☮ (@sheckwes)

Melalui perkongsiaan di Instagram miliknya, Sheck Wes menerangkan kejadian tersebut berlaku disebabkan dia menghadapi hydroplaning semasa memandu dalam hujan lalu melanggar pembahagi jalan. “Tidak boleh kawal keadaan alam semulajadi,” kata Sheck Wes.

Pada pertengahan bulan Januari  lalu, kereta Ferrari milik seorang pemain bola Itali telah hancur semasa kereta tersebut dihantar untuk cuci. Baca lebih lanjut melalui pautan di bawah.

Ferrari Milik Pemain Bola Sepak Itali Ranap Di Tangan Pekerja ‘Car Wash’

Umpama ‘Godzilla Vs Kong’, Kemalangan Dua Kereta Ini Menjadi Bualan Para Netizen

Sergio Aguero Akui Menyesal Beli Lamborghini Aventador Bernilai RM1.98 Juta


Baru Sahaja ‘Melabur’ RM6.09 Bilion, Tesla Dijangka Terima Bitcoin Sebagai Tukaran Pembelian Kereta

Sebuah berita yang mengejutkan buat pelabur kriptowang pada malam tadi apabila Tesla secara mengejut telah membuat pelaburan besar-besaran dengan membeli kriptowang bitcoin sebanyak $1.5 bilion (RM6.09 bilion).

Pembelian Tesla yang didorong oleh Elon Musk ini secara tidak langsung telah memecah rekod tertinggi bitcoin sebelum ini kepada paras tertinggi yang baharu di mana satu BTC kini didagangkan pada harga sekitar RM186,000 seunit.

Apa yang lebih menarik perhatian ramai, Tesla dilaporkan bakal menawarkan medium pembayaran baharu buat pembeli kereta Tesla dengan menerima kriptowang bitcoin.

Hal ini sudah pastinya memberi keuntungan buat mereka yang mengumpul bitcoin yang banyak. Selain itu, tawaran yang dibuat Tesla ini secara tidak langsung mendesak syarikat-syarikat gergasi yang lain untuk turut bersama menawarkan bitcoin sebagai medium pembayaran.

Sebagai rekod, Elon Musk menjadi individu popular yang merancakkan pasaran kriptowang dengan mempromosikan bitcoin dan dogecoin menerusi laman Twitter beliau.

Tular pada minggu lalu apabila Instagram TMJ dilaporkan telah diserang oleh pihak penggodam sebanyak 136 kali. Klik pautan di bawah untuk mengetahui dengan lebih lanjut.

136 Cubaan ‘Hack’ Sepanjang Dua Hari, TMJ Buktikan IG Baginda Kebal Daripada Godaman

Dikompaun RM1,000 Sewaktu COD, Lelaki Ini Jelaskan Isu Surat Saman Yang Sedang Tular


Baru Sahaja Melawat Diplomat Amerika Syarikat, Korea Utara Mulai Uji Peluru Berpandu

Heboh baru-baru ini apabila Korea Utara memilih untuk memutuskan hubungan dengan Malaysia selepas mendakwa Malaysia telah melakukan jenayah yang tidak boleh dimaafkan. Keputusan yang dibuat telah membuatkan Malaysia kesal dengan dasar Korea Utara serta mengumumkan untuk kedutaan Korea Utara keluar dari Malaysia dalam tempoh yang terdekat.

Terbaharu, Korea Utara yang baru sahaja membuat lawatan bertemu pegawai kanan tentera dan diplomat Amerika Syarikat dilaporkan menguji beberapa peluru berpandu.

Meskipun tindakan yang dibuat menimbulkan panik buat orang ramai, Amerika Syarikat menganggap tindakan yang dibuat sekadar latihan biasa buat para tentera sekaligus tidak menyekat usaha kedua negara berhubung isu rundingan nuklear.

Difahamkan ujian peluru berpandu yang dibuat adalah dalam jarak dekat dan bukannya balistik. Ujian tersebut dikatakan berbeza dengan ujian peluru berpandu balistik yang kerap digunakan Pyongyang sebagai provokasi terhadap Amerika Syarikat.

Setakat ini, presiden Joe Biden dilaporkan masih optimis untuk meneruskan rundingan bersama Korea Utara berhubung isu senjata nuklear yang tergendala sebelum ini.

Sebelum ini Konsulat Kedutaan Korea Utara memaklumkan Malaysia akan menerima akibat gara-gara perlaksanaan mengekstradisi warganegara Korea Utara, Mun Chol Myong ke Amerika Syarikat. Klik pautan di bawah untuk mengetahui lebih lanjut.

Malaysia Akan Terima Akibatnya Kata Konsulat Kedutaan Korea Utara

Kerajaan Beri Kedutaan Korea Utara Masa 48 Jam Untuk Keluar Dari Malaysia

‘Malaysia Buat Jenayah Yang Tidak Boleh Dimaafkan’ – Korea Utara Putus Hubungan Dengan Malaysia


Baru Sahaja Perli Apple, Samsung Mungkin Tidak Tawarkan ‘Charger’ Pada Galaxy S21

Apple sememangnya sebuah jenama yang hadir dengan ‘inovasi’ dan sering menerima kecaman daripada orang ramai. Sejak mulai memperkenalkan siri iPhone 12 tanpa charger, jenama ini sekali lagi mendapat kecaman sekaligus menerima perhatian daripada orang ramai.

Dalam pada itu, siapa sangka di sebalik kecaman yang diterima, apa yang dilakukan Apple nampaknya telah mula diikuti oleh jenama lain.

Terbaharu, Samsung dilaporkan bakal mengikut jejak langkah Apple dalam menawarkan telefon pintar flagship terbaru mereka iaitu Samsung Galaxy S21 tanpa palam pengecas atau charger bersama.

Berdasarkan alasan yang diberikan Apple sebelum ini, ketiadaan palam pengecas secara tidak langsung dalam menyelamatkan bumi daripada penggunaan karbon yang tinggi.

BSamsung pula yang sebelum ini pernah memerli Apple menerusi iklan yang dikeluarkan pada Oktober lalu mungkin menarik balik iklan mereka sempena pengeluaran model terbaru mereka tidak lama lagi. Sekiranya Samsung turut melakukan perkara yang sama, pastinya agak ironi buat jenama ini.

Berdasarkan usaha yang dilakukan, nampaknya para pengguna mungkin perlu berbelanja lebih untuk mendapatkan charger selepas ini sama ada melalui telefon pintar daripada jenama Apple mahupun Samsung.

Sebelum ini, Samsung pernah memerli Apple yang menawarkan iPhone tanpa headphone jack beserta takuk. Walau bagaimanapun, syarikat ini memihak untuk membuang iklan yang dimuat naik selepas mengeluarkan model tanpa headphone jack.

Gara-Gara Tidak Lagi Sertakan ‘Charger’ Bersama iPhone, Apple Diperli Samsung Dan Xiaomi

Samsung Padam Iklan Sendiri Yang Memerli Apple Membuang ‘Headphone Jack’

Belum Cukup Puas Hati, Samsung Keluarkan Lebih Lagi Iklan ‘Troll’ Apple


10 Drama Bersiri Terbaik Yang Anda Boleh Tonton Di iflix

Bagi peminat siri drama dan filem popular, iflix merupakan antara penyedia perkhidmatan TV internet yang tidak wajar anda lepaskan. Apatah lagi jika ia menawarkan siri-siri drama menarik berikut yang boleh anda tonton pada bila-bila masa, di mana-mana saja. Ini 10 drama best yang mungkin anda terlepas.

Beberapa ratus tahun lalu, manusia hampir dimusnahkan oleh satu makhluk yang dipanggil Titan. Hanya segelintir sahaja yang survive. Selepas beratus-ratus tahun manusia tidak diancam Titan, makhluk itu kembali memusnahkan bandar. Seorang pemuda yang melihat kematian emaknya di tangan Titan mahu menuntut bela. Sangat sesuai untuk anda yang meminati siri anime.

Hannibal mengisahkan tentang dua individu yang mempunyai kebolehan pemikiran unik bekerjasama menyelesaikan kes-kes jenayah sehinggakan tiada penjahat yang boleh terlepas daripada mereka. Namun salah seorang daripada mereka menyimpan sebuah rahsia.

Siri ini mengisahkan tentang Carrie Mathison, seorang pegawai CIA yang mengalami gangguan bipolar yang menganggap seorang askar marine yang juga bekas tawanan al-Qaeda sebagai satu ancaman kepada Amerika Syarikat.

Sekiranya anda seorang peminat drama Korea, siri ini perlu anda tonton. Ia berkisar tentang sekumpulan pelajar di Kirin Art High School yang sanggup berkorban dan berusaha keras demi mencapai impian mereka menjadi bintang K-Pop popular di negara tersebut.

New Girl adalah siri komedi tentang seorang gadis yang berpindah untuk tinggal bersama-sama tiga lelaki bujang selepas gagal dalam percintaan. Elemen lucu dan kekeluargaan dalam siri ini sangat menarik. Mudah terhibur.

Sleepy Hollow antara siri TV wajib ada dalam senarai tonton peminat genre seram. Ia mengisahkan tentang seorang individu yang bangun dari kematian dan seorang detektif yang cuba menghalang kejahatan yang semakin mengganas terutama penunggang kuda tanpa kepala.

Philip dan Elizabeth Jennings merupakan pasangan perisik KGB ditugaskan menyamar sebagai rakyat Amerika yang tinggal di pinggir bandar Washington, DC. Keadaan menjadi sukar apabila Philips mula menyukai nilai dan cara hidup rakyat Amerika. Merumitkan lagi keadaan apabila mereka menerima jiran baru. Siapakah jiran baru mereka sehingga mereka terasa terancam? Apakah penyamaran mereka akan terbongkar? Anda perlu tonton untuk mengetahui kisahnya.

Kalau anda nak tahu bagaimana anak anak orang kaya di sekolah elit anda perlu tonton drama besiri ini. Ia mengisahkan tentang sekumpulan anak orang kaya raya di sebuah sekolah elit yang hanya menunggu masa untuk mengambil alih empayar bisnes keluarga mereka. Konflik antara cinta dan tugas menjadi tunjang kepada drama ini.

Anda suka drama gengster? Siri TV ini mungkin untuk anda. Ia mengisahkan tentang sebuah kumpulan gengster, Peaky Blinders yang diketuai oleh bekas hero semasa era peperangan. Beliau yang mempunyai cita-cita besar mahu membina sebuah bisnes yang sah berbanding hanya menjadi gengster yang melakukan jenayah untuk mendapatkan wang.

Khas untuk penggemar cerita yang ada unsur sejarah, Vikings antara drama menarik untuk ditonton. Ia menceritakan seorang petani muda yang kecewa dengan polisi pemerintahnya. Berbekalkan bantuan kawan baiknya, beliau membina sebuah bot untuk merentasi laut bagi mencari penempatan baru.

Drama Mr. Robot memang best. Ianya tentang seorang programmer yang bekerja sebagai jurutera sekuriti cyber. Tapi menjadi hacker pada waktu malam. Menariknya beliau ditugaskan oleh sebuah organisasi underground untuk menjatuhkan syarikat-syarikat besar Amerika termasuk syarikat yang mengupah beliau untuk melindungi mereka.

Kalau anda jenis yang layan crime-comedy, drama Fargo pilihan yang bijak untuk ditonton. Ia ibarat drama 2 vs 2 di mana dua orang polis bekerjasama untuk menyelesaikan kes siri pembunuhan yang ada kaitan dengan seorang jurujual insurans dan seorang penjenayah.

Kalau anda pernah tonton filem Minority Report dan sukakannya, anda mungkin suka siri TV Minority Report juga. Ia mengisahkan tentang sepasang penguatkuasa yang cuba membanteras jenayah sebelum berlaku.

Akhir sekali kami sarankan tonton Black Sails, sebuah drama tentang seorang lanun legend Captain Flint yang berusaha mempertahankan pulau ‘syurga’ daripada serangan tentera Britain dan Sepanyol. Pulau ‘syurga’ ini diduduki oleh pelacur, penjenayah, lanun dan macam macam lagi kaki jenayah.

iflix yang kini merupakan antara media yang terkehadapan di Asia Tenggara dalam menawarkan perkhidmatan TV. Dengan iflix, anda bakal menikmati faedah berikut:

1. Akses tanpa had untuk menonton ribuan jam rancangan TV dan filem! Anda boleh saksikan komedi, drama, K-Drama, kartun DITAMBAH lagi dengan filem-filem Hollywood, UK, Asian dan banyak lagi!

2. Yuran langganan serendah RM8, tiada kontrak dan tanpa sebarang komitmen.

3. Akses penuh 30 hari percuma! Dengan ini anda berpeluang menonton semua rancangan tv dan filem yang ditawarkan tanpa had sepanjang tempoh percubaan. Malah maklumat kad kredit dan maklumat bank tidak perlu disediakan sewaktu anda melanggan tempoh percubaan ini.

4. Tiada iklan! Maka anda boleh menonton drama bersiri atau filem kegemaran anda tanpa sebarang gangguan.

5. Boleh disambung ke 5 peranti termasuk telefon pintar, tablet, laptop, TV… pada bila-bila masa, di mana-mana saja! Malahan anda juga boleh mainkan drama pilihan anda pada 2 peranti berbeza pada waktu yang sama. Memang cool!

Jika anda peminat drama dan filem, ini sesuatu yang tidak wajar anda lepaskan. Layari iflix.com untuk merasai sendiri suatu pengalaman baru menonton filem dan drama kegemaran anda sekarang!

LIKE dan FOLLOW Vocket di Facebook serta Instagram


14 Tip Mengembara Ke Taman Negara Mulu Di Sarawak

Bagi kaki hiking dan mereka yang gemarkan suasana damai, Taman Negara Mulu yang terletak di Sarawak merupakan antara destinasi yang wajib dikunjungi.

Taman Negara yang memiliki bentuk geografi unik ini menyediakan berbagai tarikan menarik antaranya gua batu kapur, lingkaran air batu yang jernih dan hutan dara tropika.

Sebagai orang Sarawak saya berbangga kerana negeri saya memiliki taman negara yang menarik seperti ini. Jadi di sini saya mahu kongsikan tips yang boleh dijadikan panduan buat mereka yang mahu ke Taman Negara Mulu ini.

Perkara pertama yang paling penting bagi seorang backpackers adalah meminimumkan perbelajaan dan memaksimumkan keseronokan semasa mengembara.

Selalulah memeriksa tiket penerbangan MASWINGS sama ada daripada Miri-Mulu ataupun Kuching-Mulu. Harga normal tiket pergi-balik selalunya di dalam lebih kurang RM600.

Tetapi jika anda bertuah, anda akan dapat di dalam RM150+ untuk pergi balik. Harga inilah yang saya dapat semasa trip Mulu lepas. Jika anda dari Semenanjung, tiket dari Kuala Lumpur ke Miri ataupun Kuching juga di ambil kira.

Sila hubungi HQ dengan menggunakan email [email protected].

Mengikut pengalaman saya, mereka membalas email dengan cepat. Paling lambat pun dalam sehari. Jika anda sudah ada tarikh untuk tiket murah ke Mulu, dinasihatkan, jangan membeli tiket tersebut terlebih dahulu.

Sila hubungi mereka untuk tempah bilik dan tour terlebih dahulu. Setelah confirm, then you book your flight.

Baca: Tip Percutian Ke Pulau Mabul, Sabah Secara Bajet. Awesome!

Jika anda sampai di lapangan terbang, sila keluar, dan anda akan ternampak sebuah kedai kecil sebelah kanan anda. Disitulah kedai tiket shuttle bas.

Dari Airport ke H cuma RM5 untuk perjalanan dalam 5 minit menggunakan kereta pick-up. Tidak digalakkan untuk berjalanan kaki sebab agak jauh jugak.

Perjalanan agak singkat disebabkan tiada kenderaan sepanjang perjalanan. Jika hendak ke airport pulak, cuma keluar dari HQ akan ada kedai disepanjang jalan ini. Panggil je orang rumah tu, harga pun sama RM5.

Saya nasihatkan anda tinggal di dalam HQ Park itu sendiri. Sebabnya adalah disitu terdapat cafe berserta dengan WIFI service.

Paling murah adalah bilik dorm, dengan harga RM43 ringgit semalam. Biliknya sangat besar dan selesa.

Jika anda kurang bernasib baik di mana kemudahan tempat tinggal sudah penuh ditempah (WALK-IN memang tidak dinasihatkan), anda boleh tinggal di bilik dorm di luar HQ Park.

Di luar HQ, bilik dorm boleh didapati dalam harga RM35 semalam. Tempat tinggal kebanyakkan beserta Café, tetapi, Café dikhuatiri tidak halal kerana kebanyakan tuan rumah adalah bukan Islam.

Lagipun dorm di luar HQ ini selalunya kosong, anda mungkin berasa agak bosan jika anda mengembara seorang dan tidak ada WIFI.

Seperti dikatakan, sila tempah terlebih dahulu sebelum menempah tiket penerbangan. Ini disebabkan kebanyakan tour adalah limited. Cuma 6-10 orang sahaja untuk sesebuah tour.

Cuba periksa terlebih dahulu sama ada tour pilihan anda ditawarkan pada hari anda melawat Mulu ataupun tidak. Ini kerana, ada beberapa tour hanya ditawarkan untuk beberapa kali sahaja di dalam bulan tersebut.

Boleh dikatakan harga untuk tour disini agak mahal. Untuk tour pinnacle RM350 3 hari 2 malam, Mulu Summit RM475 4 hari 3 mlm.

Jika anda datang bukan untuk pinnacle tour, saya cadangkan untuk mengambil tour Clearwater & Wind Cave(RM 55, ada 2 sesi setiap hari), tour Eden Valley (RM130), tour Night Walk (RM15 daily utk 2 jam, ada 2 sesi), tour Mulu Canopy SkyWalk (RM40 sehari, ada 5 sesi).

Mengikut pengalaman saya, sebelum ke sini sila bersedia tahap kecergasan yang tinggi. Ini kerana untuk tour yang senang seperti Clearwater & Wind Cave memerlukan anda naik anak tangga yang agak tinggi dan condong.

Orang yang berumur memang tidak digalakkkan. Saya pun termengah-mengah untuk naik ke gua ini. Eden Valley tour juga sangat mencabar.

Daripada naik anak tangga ke dalam Gua Rusa, memanjat, masuk ke dalam lubang gua yang sempit, mengharungi sungai di dalam gua sampai ke paras dagu, merintangi batu-batu yang licin, mendaki anak gunung yang penuh dengan pacat.

Jika boleh, risiklah sama ada tarikh yang anda rancang nak pergi tu musim hujan ke tidak. Selalunya di Sarawak ada bulan-bulan yang tertentu, hujan boleh dikatakan turun setiap hari.

Jika hujan, kemungkinan penerbangan anda mengalami kelewatan disebabkan pergi ke MULU menggunakan pesawat ATR. Dan tambahan jugak, jikalau hujan semua tour yang dirancangan akan dibatalkan dan diganti pada hari lain.

Penggunaan kasut yang sesuai adalah sangat penting di sini. Daripada berjalan dari HQ ke gua merentasi jambatan kayu yang sangat licin, naik anak tangga di dalam gua juga licin, memanjat batu-batuan yang besar, mengharungi anak sungai, berjalan ke kawasan yang sangat becak penuh dengan lintah.

Penggunakan kasut adalah syarat utama jika anda hendak menyertai tour. Penggunaan selipar adalah tidak dibenarkan sama sekali.

Disebabkan di sini tiada kemudahan ATM, sila bawa secukupnya duit anda untuk membayar tempat tinggal, tour, dan makanan. Makanan disini harganya seperti di makan di hotel.

Air mineral adalah sangat mahal, untuk 1.5L RM 6. Wifi berhaga RM5 untuk sehari, password ditukar setiap jam 8 pagi.

Baca: Pelantar Minyak Terbiar Di Sabah Ditukar Menjadi Sebuah Hotel. Sangat Awesome!

Jangan terkejut kebanyakan mereka yang bekerja di kawasan Mulu ini adalah daripada kaum Iban, Bidayuh, Kenyah dan Penan yang beragama Kristian.

Makan di Café boleh saya katakan dijamin halal sebab ada jugak nampak kakak yang bertudung. Makan di Café HQ disediakan percuma untuk sarapan pagi.

Untuk sarapan pagi anda boleh memilih sama ada nak makan makanan barat ataupun makanan Malaysia sendiri. Jika anda pilih sarapan Malaysia, menu adalah nasi lemak.

Jika anda beli sendiri, ia berharga RM12. Burger disini berharga RM11. Semua makanan di Café ini sangat enak. Sebab itulah saya recommend anda untuk tinggal di sekitar HQ.

Alatan yang harus dibawa oleh anda adalah sama seperti jika anda hendak pergi camping di hutan.

Saya cadangkan untuk membawa lampu kepala sendiri sebab lampu yang diorang sediakan itu mempunyai bau yang kurang enak sebab ramai yang pakai dan anda boleh juga guna lampu itu untuk berjalan dari dorm anda ke Café sebab jalan yang gelap diwaktu malam.

Juga boleh bawah sedikit alatan first aid. Mana lah tahu jika anda cedera ketika tour ada ubat untuk di sapu. Tetapi semua tour guide ada bawa first aid jugak. Bawalah ubat sapu untuk gigitan nyamuk.

Bawaklah spray untuk menghalang anda digigit oleh binatang yang tidak sepatutnya termasuklah pacat. Jika ada leech sock, memang bagus.

Bawa juga kamera kalis air dan bag kalis air jika hujan turun semasa tour ataupun anda kena mengaharungi anak sungai. Jangan lupa untuk bawak baju hujan.

Just be friendly dengan roommate satu dorm, dengan rakan-rakan di dalam tour anda. Sebelum tour bermula, anda dikehendaki untuk memperkenalkan diri sendiri terlebih dahulu untuk sesi suai kenal.

Kebanyakkannya jugak pengembara solo, so bolehlah bertukar-tukar pengalaman. Sewaktu saya di Mulu, kebanyakkan pengembara barat terkejut apabila saya memeritahu saya adalah seorang local dan berasal dari Kuching.

Saya jugak telah berkawan dengan beberapa traveler yang lain termasuk seorang tour guide bebas yang sama bilik dorm dengan saya. Cuma perlu ringankan mulut, InsyaAllah the wonders will come after that.

Jangan risaukan anda tidak dapat talian telefon. Mungkin anda juga akan alami WIFI yang sangat lembab sebab mereka menggunakan talian satelit dan menyebabkan anda tidak dapat mengemaskinikan platform media sosial anda.

Just enjoy every moment of it. Even you having a tough day and journey. Itulah pengalaman yang berharga. Sebab anda ke MULU pun sebab you guys wanna enjoy the adventure kan. Enjoy the wonder of Bat Exodus!, sangat rare ok!

Apa-apa pun yang anda buat sepanjang tour ataupun sepanjang anda berada di MULU. Silalah berhati-hati. Kita datang dalam keadaan sempurna, diharapkan balik jugak kita masih di dalam keadaan yang sama. InsyaAllah.

Baca lagi: Mi Kolok Restoran Dapur Sarawak, Jalan Sarikei Menu Yang Mengasyikkan!


Baru Sahaja PKPB, Kampung Baru Kembali ‘Meriah’ Dengan Pengunjung Untuk Makan Malam

Umum tahu, Kuala Lumpur dan Selangor telah menjadi antara negeri dengan tempoh terpanjang yang melaksanakan Perintah Kawalan Pergerakan (PKP) dalam membendung penularan wabak COVID-19.

Penurunan kes baru-baru ini telah membolehkan kerajaan untuk menukar status PKP di Kuala Lumpur dan Selangor kepada Perintah Kawalan Pergerakan Bersyarat (PKPB) di mana orang ramai telah dibenarkan untuk merentas daerah dalam negeri tanpa sebarang sekatan.

Sehubungan dengan itu, orang ramai khususnya di kawasan sekitar nampaknya tidak menunggu lama untuk ‘meraikan’ PKPB dengan keluar makan malam bersama keluarga.

Dari petang tadi jem kg baru pic.twitter.com/C6m87npHNu

Berdasarkan gambar yang dikongsikan melalui ciapan Mohd Redzuan di Twitter, keadaan di Kampung Baru kembali sesak dengan deretan kereta sempena hari kedua perlaksanaan PKPB.

Melihat kepada perkongsian gambar kesesakan Kampung Baru, para netizen nampaknya berbelah pendapat mengenai isu yang berlaku. Terdapat sekumpulan netizen yang menyokong aktiviti untuk menjamah bersama keluarga sebagai salah satu cara untuk para peniaga dapat kembali berniaga seperti biasa mengikup SOP yang ditetapkan.

Selain itu, terdapat juga para netizen yang kurang bersetuju dengan cara rakyat memilih untuk memeriahkan Kampung Baru selepas PKPB dilaksanaan. Keutamaan untuk berada di rumah meskipun pihak kerajaan membenarkan aktiviti luar antara yang dipilih sehingga kes COVID-19 tidak lagi menjadi ancaman.

Bagaimana pula dengan anda? Adakah anda bersetuju dengan pilihan orang ramai untuk kembali memeriahkan ekonomi sehingga berlaku kesesakan atau sebaliknya? Kongsikan pendapat anda bersama kami.

Tular pada minggu ini apabila TMJ memperlihatkan suasana bermain FIFA secara live di Stadium Sultan Ibrahim.

Mewah Dan Bergaya, TMJ Kongsi Suasana Bermain FIFA ‘Live’ Di Stadium Sultan Ibrahim

Koyak Main Futsal, 25 Geng Isarb Hafiz Balun Seorang Lelaki?


Baru Sahaja Sebulan Ditayangkan, Netflix Berjaya Raih RM3.7 Bilion Daripada Siri Squid Game

Genap sebulan sejak ditayangkan, masih dilihat di media sosial di mana siri Squid Game hangat dibincangkan oleh para netizen. Mana tidaknya, siri ini berjaya g berjaya meraih sehingga 111 juta tontonan sekaligus menjadi antara siri dengan tontonan tertinggi di Netflix.

Menariknya, Netflix dilaporkan berjaya meraih keuntungan berlipat kali ganda daripada apa yang dilaburkan. Difahamkan Netflix telah membayar sebanyak $21.4 juta (~RM89 juta) untuk sembilan episod Squid Game dan sehingga kini mereka sudah berjaya meraih $891 juta (~RM3.7 bilion).

Dalam erti kata lain, Squid Game telah membuatkan Netflix untung kasar hampir 41 kali ganda atau 4,157% daripada apa yang dilaburkan. Pastinya keuntungan Netflix akan terus meningkat pada bulan-bulan mendatang berikutan kehangatan siri ini yang mahu ditonton oleh orang ramai.

Sehingga kini, pengguna Netflix seluruh dunia sudah meluangkan masa sebanyak 1.4 bilion jam untuk menonton siri yang sedang trending ini.

Melihat kepada kejayaan siri drama Korea Selatan berkenaan, jelas menunjukkan siri yang berkualiti akan berjaya menarik penonton seluruh dunia untuk menontonnya meskipun tidak ditayangkan dalam bahasa Inggeris. Tahniah diucapkan buat Squid Game atas kejayaan yang hebat ini.

Kejayaan siri ini turut melihatkan permintaan kasut Vans Slip-On meningkat sehingga 7,800%.

Permintaan Kasut Vans Slip-On Putih Meningkat 7,800% Kerana Squid Game

Squid Game Tanpa Hukuman Mati, Permainan Berdasarkan Siri Netflix Akan Dianjurkan Di Abu Dhabi

Nombor Pada Kad Squid Game Asli, Pemilik ‘Stress’ Terima Lebih 4,000 Panggilan Setiap Hari


Baru Sahaja Seminggu ‘Borong’ Saham Berjaya, Jalil Rasheed Kini Raih Keuntungan RM8.4 Juta

Sekitar pertengahan Mac lalu, Jalil Rasheed selaku mantan CEO Permodalan Nasional Berhad (PNB) dilaporkan berjaya dilantik sebagai CEO Kumpulan Berjaya Corporation (BCorp).

Perlantikan beliau yang baru sahaja berusia 39 tahun dilihat sangat unik selepas berjaya memecah tradisi dilantik syarikat apabila berjaya menjadi individu pertama bukan daripada keluarga Tan Sri Vincent Tan yang dilantik sebagai CEO Kumpulan BCorp.

Jalil Rasheed sekali lagi menjadi buah mulut para pelabur dan orang ramai selepas beliau dilaporkan berjaya mendapatkan saham syarikat yang dikendalikan beliau dengan jumlah yang mengejutkan ramai iaitu sebanyak 70 juta unit bernilai RM20.3 juta seminggu selepas dilantik sebagai CEO Kumpulan BCorp.

Keyakinan beliau dalam mendapatkan jumlah saham BCorp dengan jumlah yang banyak secara tidak langsung turut mendorong para pelabur untuk turut bersama melabur dalam saham ini.

Difahamkan Jalil Rasheed mulai mendapatkan saham BCorp pada minggu lalu dengan harga 28 seunit. Berdasarkan jumlah pegangan saham yang didapatkan baru-baru ini, beliau nampaknya sudah berjaya mencatat keuntungan sebanyak RM8.4 juta dalam tempoh yang singkat.

Siapa sangka, pelaburan 1.399% Jalil Rasheed dalam BCorp nyata memberi impak positif kepada BCorp di mana saham syarikat ini berjaya didagangkan pada haraga 40 sen seunit sekaligus membuatkan BCorp mencatat harga saham tertinggi sepanjang lima tahun terakhir.

Ketahui lebih lanjut mengenai CEO Kumpulan terbaru Berjaya Corporation ini dengan klik pautan di bawah.

Baru Sahaja Dilantik Sebagai CEO, Jalil Rasheed ‘Borong’ 70,000,000 Saham Berjaya Bernilai RM20.3 Juta

Jalil Rasheed Muncul Individu Pertama Bukan Keluarga Dilantik Sebagai CEO Kumpulan Berjaya

Siapa Jalil Rasheed? Anak Muda Yang Hanya Sempat Menerajui PNB Selama 9 Bulan


Baru Sahaja Tamat, Drama The Uncanny Counter Sah Bakal Hadir Dengan Siri Musim Ke-2

Baru sahaja tamat siaran dengan rating tertinggi di OCN, drama The Uncanny Counter disahkan bakal hadir dengan musim ke-2.

Meskipun tidak mendapat sambutan yang hangat pada awalnya, drama ini tetap berjaya untuk muncul sebagai drama yang hebat bagi 2021.

Para penonton kebanyakannya berpuas hati dengan pengakhiran drama ini. Bagaimanapun, ramai dari mereka yang berharap agar drama ini bakal hadir dengan musim yang ke-2.

Permintaan para penonton nyata dimakbulkan dengan lebih awal kerana musim ke-2 drama ini difahamkan telahpun disahkan dan bakal menjumpai penonton pada tarikh yang akan diberitahu kemudian.

Menurut sumber, tarikh penggambaran serta siaran dan juga pemilihan pelakon masih lagi belum ditetapkan.

Apakah yang bakal disajikan untuk musim ke-2 nanti dan adakah pelakon asal drama ini bakal terus membintangi siri ini? Sama-sama kita nantikan!

Sementara menunggu kata putus pihak produksi drama ini, baca juga perkongsian kami mengenai K-Drama yang lain melalui pautan di bawah!

Kim Seon-ho Bakal Kembali Dengan Penampilan Khas Dalam Drama Run On

Inginkan Hiburan Sepanjang PKP? Ini 5 K-Drama Yang Boleh Buat Anda Ketawa Terbahak-Bahak


Baru Sahaja Terima Tidak Sampai Sebulan, Pelajar Mengadu PerantiSiswa Gagal Dihidupkan

Tablet PerantiSiswa sehingga kini sedang diagihkan untuk fasa ketiga bagi mereka yang layak. Walaupun dikatakan tablet ini sudah dipilih daripada jenama terkemuka, ada pelajar yang mengadu tablet mereka sudah tidak boleh dihidupkan lagi.

Menerusi akaun TikTok @xyzlvyou, beliau merupakan salah seorang pelajar yang terpilih menerima tablet PerantiSiswa untuk tahun ini. Difahamkan tablet percuma ini baru sahaja diterima pada akhir bulan lalu.

Dalam tempoh kurang dari sebulan, tablet tersebut dilaporkan sudah tidak boleh dihidupkan lagi. Lebih mengecewakan, pengecasan juga tidak boleh dilakukan menerusi peranti tersebut seolah-olah sudah rosak sepenuhnya.

Menjengah ke ruangan komen, sebahagian pelajar juga menghadapi masalah yang sama tetapi berjaya diselesaikan dengan membiarkan ia dicas selama berhari-hari lamanya. Cadangan terbaik yang diberikan kepada beliau adalah untuk menghantar ke pusat servis Samsung bagi tujuan pembaikian memandangkan masih dalam waranti atau minta bantuan daripada HEP.

Ada yang mengatakan perkara ini berlaku disebabkan oleh kemas kini perisian yang perlu dibuat mengikut masa yang ditetapkan agar peranti boleh beroperasi dengan baik. Jika anda menghadapi masalah demikian, bolehlah dapatkan bantuan daripada bahagian HEP intitusi masing-masing bagi tindakan selanjutnya.


Baru Sahaja Umum Bebas COVID-19, China Terima 54 Kes Terbaru

Kurang lebih seminggu yang lalu China mengumumkan negara mereka bebas daripada wabak COVID-19. Pengumuman yang dibuat berjaya membuatkan negara lain teruja melihat kepada bagaimana negara terawal menerima wabak ini bebas sepenuhnya.

Nampaknya kebebasan wabak COVID-19 di China tidak berpanjangan apabila dilaporkan sebanyak 54 kes terbaru serta tiga lagi kematian telah direkodkan. Berdasarkan laporan daripada Suruhanjaya Kesihatan Kebangsaan China, jumlah kematian disebabkan COVID-19 di China setakat ini direkodkan sebanyak 3,295.

Berbeza pula dengan media di Amerika Syarikat yang mendakwa China ‘menyembunyikan’ jumlah sebenar warga mereka yang dijangkiti wabak COVID-19 begitu juga dengan jumlah kematian.

Kehadiran semula wabak ini bukan sahaja merisaukan warga China malah orang ramai seluruh dunia sekaligus memberi indikasi bahawa wabak ini tidak boleh diambil mudah meskipun negara disahkan bebas daripada penyakit ini.

Lebih merisaukan, China pada beberapa hari yang lalu telah membenarkan warga mereka yang berada di wilayah Zhejiang dan Jiangsu untuk travel semula sekaligus menimbulkan kerisauan buat negara-negara lain.

Setakat ini berdasarkan laporan semasa, Amerika Syarikat muncul sebagai negara dengan jumlah kes COVID-19 tertinggi di dunia setakat ini dengan 104,007 kes.

Berita pelancong China sedia untuk travel semula April ini jelas menimbulkan panik dan kerisauan buat warga negara lain.

Bebas Daripada COVID-19, Pelancong China Sedia Untuk ‘Travel’ Semula Seawal April Ini

Amerika Syarikat Tuduh China Sembunyikan Fakta Mengenai COVID-19

Wanita Australia Ini Dihalau Keluar Dari China Kerana Jogging Sewaktu RMO


Baru Satu Jam Tukar Nama Pemilik, ‘Orang Tengah’ Pandu Nissan Skyline GTT R34 Terbabas Langgar Pokok

Kisah pemilik tidak sempat memandu kereta baru akibat keretanya mengalami kemalangan bukanlah satu perkara yang asing lagi dikalangan kita. Sebelum ini melibatkan sebuah Proton X50 dan Mercedes-AMG E43 yang dipandu oleh orang lain.

Pada petang semalam, tular beberapa keping gambar menunjukkan sebuah Nissan Skyline GTT R34 hancur teruk setelah melanggar sebatang pokok di satu kawasan di Johor.

Difahamkan sewaktu kejadian, pemandu yang membawa kereta tersebut merupakan ‘orang tengah’ yang menguruskan proses jual beli di antara pemilik lama dan pemilik baru kereta tersebut.

Menurut hantaran Facebook pemilik lama kereta tersebut, beliau sudah selesai menjual keretanya kepada pemilik baru dengan transaksi bayaran penuh dan thumbprint menggunakan e-auto bagi urusan penukaran nama pemilik kereta pada pukul 2.18 petang semalam.

Beliau telah memaklumkan kepada pemilik baru yang kereta tersebut telah diletakkan di rumah ‘orang tengah’ yang telah diberikan kepercayaan oleh pemilik baru bagi menguruskan keretanya.

Namun selepas 1 jam beliau meninggalkan kereta tersebut, beliau telah dimaklumkan yang kereta yang baru ditinggalnya kepada ‘orang tengah’ sebentar tadi telah mengalami kemalangan.

Sejurus menerima berita tersebut, beliau dan rakan-rakannya yang lain bergegas menuju ke tempat kejadian untuk melihat keadaan kemalangan tersebut. Ternyata remuk hati beliau apabila melihat keadaan kereta kesayanganya yang dimodifikasi daripada ‘kosong’ telah hancur teruk pada bahagian hadapan akibat ‘melekat’ pada pokok.

“Kenapalah dia (‘orang tengah’) pergi langgar pokok, kalau langgar tiang lampu mungkin tak seteruk ini,” luah kekecewaan beliau semasa sesi Instagram live dibuat di tempat kejadian semalam.

A post shared by VOCKET Car Club (@vocketcarclub)

Terangnya lagi, beliau berasa simpati dengan pemilik baru kerana bukan sahaja tidak sempat untuk memandu kereta barunya, bahkan dia (pemilik baru) tidak pun sempat melihat kereta tersebut di depan matanya sendiri.

Walaubagaimanpun, pemilik lama dan baru serta ‘orang tengah’ bersemuka bagi mendapatkan penjelasan yang lebih jelas mengenai insiden kemalangan yang berlaku. Kesemua pihak telah pun bersetuju untuk menyelesai perkara tersebut dengan baik.

Dalam hantaran Facebook pemilik lama kereta tersebut turut ada memberitahu, beliau terpaksa menjual kereta kesayangannya bagi menampung kos-kos beberapa perniagaannya seperti bengkel tayar kereta, restoran makan barat dan sebuah lagi restoran Texas BBQ yang akan dibuka tidak lama lagi.

Beliau turut berharap agar orang ramai dapat mengambil iktibar daripada insiden kemalangan yang tular ini agar bakal pemilik apa-apa kenderaan serta ‘orang tengah’ sentiasa berwaspada kerana kejadian yang tidak diingini seperti ini boleh berlaku jika tidak cekap untuk mengawal kenderaan tersebut.

Tambah beliau lagi, adalah lebih baik pihak ‘orang tengah’ dan pemilik baru kenderaan menggunakan perkhidmatan tunda kereta bagi memastikan kenderaan tersebut selamat sampai ke destinasi.

Pada bulan Mac lalu, seorang pemilik kereta ‘berputih mata’ apabila kereta barunya yang dipandu oleh jurujual terlibat dalam kemalangan.

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’

Lelaki Ini Kongsi 12 Panduan Penting Sebelum Anda ‘Lenjan’ Kereta Ketika Pandu Uji


Baru Sedar Terjual Ubi Getuk ‘Masam’, Peniaga Bazar Ramadan Ini Sedia Pulangkan Semula Wang Pelanggan

Sudah menjadi seakan kebiasaan di mana orang ramai juga meluahkan rasa kecewa terhadap kualiti dan kuantiti makanan yang ditawarkan di Bazar Ramadan di mana tidak sepadan dengan harga yang dijual. Makanan yang basi, rosak atau terlalu mahal antara yang menjadi iu.

Dalam pada itu, lain ceritanya pada kali ini apabila seorang peniaga tampil memohon maaf dengan makanan yang dijual di Bazar Ramadan Seksyen 3, Bangi.

Berdasarkan perkongsian Facebook Sri Rezeki Handayani di Facebook Group Bandar Baru Bangi Community (BBBC), beliau yang menjual getuk ubi kayu memaklumkan sedia memulangkan wang pelanggan semula selepas mendapati makanan yang disediakan dan dijual telah masam berikutan penggunaan kelapa parut yang sudah lama.

Beliau difahamkan mulai menyedarinya selepas mencuba makanan tersebut sewaktu berbuka. Tidak mahu makan wang yang tidak berkah serta berasa takut, beliau memilih untuk menghebahkan perkara tersebut menerusi Facebook.

Sikap yang jarang ditemui oleh peniaga makanan di bazar Ramadan ini sekaligus telah mendapat perhatian ramai di mana rata-rata netizen memuji tindakan yang dilakukan.

Tidak kurang juga yang bertanyakan lokasi beliau berniaga untuk kepastian. Malah, terdapat netizen yang memaklumkan sedia menghalalkan wang tersebut.

Didoakan semoga wanita ini murah rezeki serta berpeluang menawarkan makanan jualannya yang bersih dan enak kepada para pelanggan sekaligus menjadi contoh kepada penjual-penjual lain di bazar Ramadan.


Baru Sehari Ditayangkan Di Pawagam, Ejen Ali: The Movie Raih RM1.86 Juta Kutipan

Kehangatan filem Ejen Ali: The Movie ini nampaknya tidak dapat dinafikan. Tahniah diucapkan kepada team Ejen Ali kerana berjaya menghasilkan karya terbaik dan mendapat sambutan ramai orang.

Difahamkan, filem Ejen Ali baru sahaja ditayangkan pada 28 November 2019 dan berjaya meraih kutipan sebanyak RM1.86 juta pada tayangan pembukaan di Malaysia, Brunei dan Singapura.

Thank you Ejens for supporting 🇲🇾 films! From animation to live action films and even international films with 🇲🇾 actors, we did it! Continue supporting the industry and watch the #1 film – #EjenAliTheMovie !#KitaJagaKita #MisiTontonEATM #Wira #Pusaka #LastChristmas pic.twitter.com/m9DBvoEaDP

— Ejen Ali (@ejen_ali) November 29, 2019

Bukan itu sahaja, dikhabarkan bahawa filem Ejen Ali kini berada di tangga pertama di pawagam. Pastinya ini satu berita baik untuk industri perfileman negara dan menunjukkan karya yang berkualiti pasti akan menarik ramai penonton.

Rata-rata penonton telah memberikan reaksi positif selepas menonton filem Ejen Ali. Malah, para penonton juga mengatakan filem Ejen Ali adalah filem animasi terbaik pada tahun ini.

EJEN ALI: THE MOVIE. Very impressive. It looks like a kid’s movie but if you take away the main characters, the theme is actually adult’s.

If this is where our animation industry is heading, I’m confident we’ll be SEA’s animation hub in a matter of years#RekomenFilem pic.twitter.com/AWlVBXBJ5V

— Rekomen Filem🇲🇾 (@RekomenByAsrul) November 29, 2019

Filem Animasi local terbaik pernah aku tengok and this movie better then frozen2. Graphic animation ,Plot yang kemas, music score and build up the character Ejen Ali sangat baik. Siapa yang layan season 1,2 you must watch this movie.😭10/10#rekomenmovie #EjenAli @ejen_ali pic.twitter.com/FQff3rw5nD

— mif (@nasrulmifzal__) November 29, 2019

#EjenAliTheMovie is a must watch. This is the benchmark for our industry & its practitioners. This is a product we’d have no problem recommending to people; kids, teens or whatnot (Although I think adults will enjoy it more someway somehow).

Good job @ejen_ali @primeworksfilm 🎉 pic.twitter.com/lMK9Gp9nwF

— Rosman Nizar (@RosmanPositivo) November 27, 2019

Adakah anda sudah menonton filem Ejen Ali: The Movie ini? Pastikan anda membawa tisu bersama anda ketika menonton filem ini. Tahniah diucapkan sekali lagi kepada team Ejen Ali.

Jika anda belum menonton filem ini, baca review tentang pengalaman kami menonton filem ini.

‘Fun’ Dan Penuh Aksi, Ejen Ali: The Movie Animasi Tempatan Terbaik Tahun Ini

Tonton Trailer Terbaharu ‘Ejen Ali The Movie’ Yang Penuh Dengan ‘Plot Twist’


Baru Seminit Dibuka Pra-Tempahan, PlayStation 5 ‘Sold Out’ Di Laman Sony Malaysia

Kehadiran konsol generasi terbaru PlayStation sememangnya dinantikan ramai. Bermula sebagai ura-ura sejak 2018, akhirnya orang ramai berpeluang memilikinya seawal Disember ini.

Kemarin, Sony Malaysia baru sahaja mengumumkan harga rasmi bagi PlayStation edisi digital serta edisi Ultra HD Blu-ray yang masing-masing ditawarkan dengan harga RM1,869 dan RM2,299. Pihak Sony Malaysia turut mengumumkan pembukaan pra-tempahan pada hari ini jam 12 tengah hari tadi.

Siapa sangka, pra-tempahan yang dijangka sedia dibuka untuk beberapa hari nampaknya cuma bertahan seawal seminit sahaja. Jumlah pembeli yang ramai membuatkan mereka yang berniat untuk mendapatkannya beberapa minit gagal membuat tempahan.

Difahamkan PlayStation 5 edisi digital sold out terlebih dahulu sebelum PlayStation edisi Ultra HD Blu-ray mengikut jejak langkah yang sama sejam kemudian.

Dalam pada itu, para peminat atau gamer yang terlepas peluang mendapatkan Sony PlayStation 5 tidak perlu risau. Hal ini kerana pihak Sony Malaysia turut menyenaraikan sejumlah kedai yang bakal menawarkan konsol ini secara rasmi. Anda boleh klik di sini untuk mengetahui senarai penuh kedai yang menawarkannya.

Tular pada minggu lalu apabila orang ramai berkongsi gambar ‘memiliki’ PlayStation yang berjaya membuatkan para netizen tertipu.

Ramai Kongsi Gambar Miliki PlayStation 5, ‘Filter’ Ini Berjaya Buat Netizen Tertipu

PlayStation 5 Bakal Dilancarkan Di Malaysia Pada 11 Disember Dengan Harga RM1,869


5 Tahun Di India, Lelaki Ini Menulis 14 Tip Untuk Anda Yang Mahu Ke Sana

Nota Editor: Tip tip ini asalnya diterbitkan di group Facebook Backpackers Buddies Malaysia (BBM) oleh tuan Rafiq Zakwan, seorang pelajar perubatan di Kolej Perubatan Sri Devaraj Urs, Kolar, India.

India antara negara yang ramai rakyat Malaysia di sana. Tidak kira yang bekerja di sana atau belajar di sana. Bagi anda yang mempunyai perancangan untuk ke India sama ada berjalan, bekerja atau mahu berjumpa Shah Rukh Khan, tip di bawah adalah tip sebenar berdasarkan pengalaman seorang rakyat Malaysia yang sudah tinggal di India selamat 5 tahun. Penulis tip turut mengatakan dalam 32 negeri di India, beliau hanya sempat melawat 9 negeri. Ikuti 14 tip jika anda ke India di bawah.

BACA: Pandangan Anda Tentang Korea Utara Pasti Berubah Selepas Melihat Ini


Baru Setahun Digunakan, Pengguna iPhone 13 Pro Max Kongsi Alami Masalah ‘White Screen’

Salah satu telefon pintar yang berbaloi untuk didapatkan di dalam pasaran adalah iPhone 13 Pro Max kerana lebih murah berbanding siri iPhone 14 baru-baru ini. Hal ini kerana spesifikasi yang ditawarkan sangat bagus dan tidak mempunyai perbezaan yang ketara dengan siri  iPhone tahun ini.

iPhone 13 Pro Max baru sahaja menjejak usia setahun lebih namun kini sudah ramai telah melaporkan tentang masalah ‘white screen’  atau ‘green screen’ secara tiba-tiba. Masalah ini mula dikesan selepas mengemas kini perisian iOS 16.1 pada peranti tersebut.

Sumber Gambar: FB Apple User Group MalaysiaSumber Gambar: FB Apple User Group MalaysiaSumber Gambar: FB Apple User Group MalaysiaMalang sekali, setiap peranti yang sudah mengalaminya tidak boleh diakses sama sekali dan perlu penggantian skrin secepat mungkin. Seperti yang kita sedia maklum, harga penggantian sebuah skrin iPhone sangatlah mahal dan rata-rata pengguna sudah tidak mempunyai waranti rasmi kerana telah melebihi setahun.

Difahamkan masalah ini juga boleh berlaku disebabkan skrin iPhone tersebut datang daripada batch yang bermasalah menerusi pembekal skrin sendiri. Untuk makluman, skrin iPhone 13 Pro Max untuk penggantian menerusi Machines berharga RM1,799 dan di Switch sekitar RM1,800.

Perkara ini agak mengejutkan kerana siri iPhone 13 dikira baru sahaja berusia setahun lebih dan sudah mengalami masalah serius sebegini. Jadi, pengguna dinasihatkan untuk membuat back up segala data penting sebagai langkah berjaga-jaga kerana malang tidak berbau.


Baru Tiga Hari Jalani Latihan Industri Di NASA, Pelajar Ini Berjaya Temui Rahsia Baharu Alam Semesta

Seorang pelajar yang menjalani latihan industri berjaya menemui planet baharu yang berukuran lebih besar dari Bumi pada hari ketiga beliau di NASA.

Wolf Cukier, berusia 17 tahun adalah pelajar latihan industri baharu NASA. Tetapi apa yang membezakan beliau dengan yang lain adalah beliau berjaya menemui satu planet baharu.

Beliau mulanya diberi satu tugas untuk melihat kecerahan beberapa bintang oleh Surveil Exoplanet Surveil Satelit NASA, TESS.

Tetapi tugasnya bertukar menjadi satu penemuan baharu sebuah planet yang kini dipanggil  TOI 1338 b. Dilaporkan bahawa planet ini mempunyai saiz yang lebih besar daripada Bumi.

Menurut Cukier, dia melihat satu isyarat dari sistem TOI 1338 b dan menyangka itu adalah gerhana tetapi ia sebenarnya adalah sebuah planet.

Jarak di antara TOI 1338 b dan bumi dilaporkan kira-kira 13,000 tahun cahaya ‘dalam buruj Pictor’.

Tahun lalu, NASA dilaporkan bakal membina tapak operasi di Bulan. Klik pautan di bawah untuk lebih lanjut.

NASA Perkenal Kapal Terbang Elektrik Pertama Dunia

NASA Tawar Penginapan Di ISS Dengan Harga RM145,180 Satu Malam


‘Barulah Rasa Selamat’- Netizen Puji Pekerja Restoran Di Shah Alam Ini Sudah Divaksin

Ketika ini, program vaksinasi sedang giat dijalankan untuk mengurangkan gejala jika dijangkiti wabak COVID-19. Malah, pelaksanaan Perintah Kawalan Pergerakan juga dilaksanakan untuk membendung penularan wabak itu di negara kita.

Terbaharu, seorang pengguna Twitter @pearkuku telah berkongsi gambar sebuah kedai mamak iaitu Khulafa Bistro dimana kesemua pekerjanya telah menerima suntikan vaksin COVID-19.

Baru rasa selamat macam ni. Mantap khulafa shah alam! pic.twitter.com/KHg2XyHWsO

— Pear #IamPalestine 🇵🇸🇲🇾 (@pearkuku) August 10, 2021

Menerusi gambar tersebut, Khulafa Bistro membuat pemberitahuan dengan meletakkan banner di hadapan kedai mereka. Perkongsian tersebut mendapat perhatian netizen sekaligus membuatkan para pelanggan berasa selamat untuk membeli makanan bawa pulang dan juga ‘dine-in’ jika sudah dibenarkan kelak.

Menjengah ke ruangan komen, rata-rata netizen memuji tindakan pemilik restoran Khulafa Bistro ini kerana memastikan para pekerjanya mendapatkan vaksin.

I am proud that I know the owner of this mamak khulafa' 😂 https://t.co/bQXPjTQ5eH

— ameer dah maleh (@ameerjafrii) August 10, 2021

same energy! https://t.co/G8DXdKJHy3 pic.twitter.com/GrFKxiEKa7

More and more restaurant/shop should declare this but vaccine is a priviledge now berapa ramai yg tunggu tak dapat dapat. https://t.co/MYtB5ktYb8

— NonaCempaka (@nona_cempaka) August 10, 2021

Bukan itu sahaja, para netizen turut meluahkan rasa tidak sabar untuk ‘dine-in’ di restoran seperti keadaan sebelum penularan wabak COVID-19. Malah, ada juga netizen berkongsi gambar beberapa kedai dan restoran di sekitar Shah Alam yang para pekerjanya sudah divaksin.

Perkongsian ini pastinya sedikit sebanyak memberikan harapan untuk kita mencapai ‘herd immunity’ dengan kadar segera. Walaupun kita sudah divaksin tetapi kita masih perlu berhati-hati dan menjaga SOP agar tidak dijangkiti atau menjadi pembawa wabak ini.

Sementara itu, orang Perlis ‘flex’ di media sosial apabila sudah dibenarkan makan di kedai. Klik pautan di bawah untuk ketahui lebih lanjut.

Sudah Boleh Makan Di Restoran, Netizen Cemburu Orang Perlis ‘Flex’ Di Media Sosial

‘Nasib Baik Waktu Siang, Kalau Tidak Sudah Lari’- Netizen Terkejut Lihat Gadis Jadi Hantu Ke PPV